Alcohol a Covid-19 - negeseuon ar gyfer gweithwyr cymdeithasol | Gofal Cymdeithasol Cymru\nYma, mae Dr Wulf Livingston * yn tynnu sylw at rai o'r materion sy'n ymwneud â Covid-19 ac alcohol gan roi adnoddau perthnasol ar gyfer gweithwyr cymdeithasol.\nMae'n debyg mai alcohol yw cyffur dewisol y genedl, gydag all-drwyddedau wedi'u nodi gan lywodraeth y DU fel rhai hanfodol ac yn cael masnachu yn ystod y cyfnod cloi cyntaf yn Mawrth 2020. Mae gwerthu alcohol, gan gynnwys tafarndai a bwytai sy’n aros ar agor neu’n gwerthu ‘tecawê’ wedi parhau i fod yn bwnc polisi poeth yn ystod y pandemig parhaus. Mae ei ddefnydd yn chwarae rhan sylweddol mewn bywyd cymdeithasol iachus, yn ogystal â phrofiadau anodd a chyfrannu at niwed iechyd a niwed cymdeithasol. Yn hynny, mae’n faes y mae gweithwyr cymdeithasol yn canolbwyntio arno yn ystod amseroedd arbennig o anarferol, ac mae'r pandemig byd-eang barhaol ar gyfer Covid-19 yn un o'r rhain.\nMae dwy ffynhonnell dda iawn, Alcohol Change UK - Coronavirus: information and advice hub a'r Sefydliad Astudiaethau Alcohol, yn darparu arweiniad rhagorol am alcohol a phandemig Covid-19, ynghyd â chysylltiadau at ddarllen pellach. Mae gan wefan Alcohol Change UK adnoddau penodol sydd wedi'u hanelu at weithwyr proffesiynol (sgroliwch i lawr y dudalen i ddod o hyd i’r rhain). Mae ail friff Covid y Sefydliad Astudiaethau Alcohol yn darparu diweddariad ar chew mis cyntaf y pandemig.\nGallwn grynhoi'r pethau y mae angen i weithwyr cymdeithasol ganolbwyntio arnynt mewn pedair neges allweddol:\n1. Newidiadau i yfed unigol\nMae Covid-19 wedi gorfodi pobl I newid y fford maen nhw’n yfed. Gyda thafarndai a bwytai ar gau, mae'r holl yfed bellach yn cael ei wneud gartref, ar gyfer gwahanol rhesymau, yn fwy cudd a thu allan i arferion arferol. Yn ystod cyfnodau cloi, mae pobl yn yfed naill ai ar wahân gydag aelodau uniongyrchol o'r cartref neu ar eu pennau eu hunain. Mae adroddiadau yn y cyfryngau yn awgrymu bod llawer o bobl yn yfed mwy gartref yn ystod y cyfnod hwn. Mae hyn yn cael ei yrru gan gyfuniad o gyfle cynyddol (amser) ac ymdopi â theimladau o bryder (er enghraifft, ofn tuag at eich hun a / neu eraill, neu euogrwydd) y mae'r pandemig yn ei greu. Mae'r straen sy'n cael ei gynhyrchu i rai gan sefyllfaoedd cartref a'u perthynas ag aelodau'r teulu hefyd yn uchel iawn. Mae defnydd cynyddol yn tueddu i ddod â mwy o risgiau i iechyd corfforol a lles seicolegol gweler gwefan Alcohol Change UK - Coronavirus: information and advice hub i gael mwy o wybodaeth. Bydd hyn hefyd yn cynnwys cynnydd yn yr effeithiau andwyol y mae alcohol yn ei gael ar lawer o feddyginiaethau rhagnodedig. Lle mae gweithwyr cymdeithasol yn dal i ymweld â chartrefi, mae angen ychwanegu ymwybyddiaeth o'r materion hyn at unrhyw ddealltwriaeth am asesiad risg i'r unigolyn (a'r gweithiwr cymdeithasol).\nI rai unigolion bydd Covid-19 yn cynrychioli cyfnod o bryder ynghylch methu ag yfed na chael digon o alcohol. Gall hyn fod oherwydd ynysu a methu â mynd i'r siopau, neu incwm is trwy ddiweithdra, cymhlethdodau budd-dal neu ddim incwm o gwbl. Mae rhai pobl, hŷn a / neu gaeth i'r tŷ, yn dibynnu ar eraill i brynu eu alcohol. Gall hyn arwain at gynnydd mewn ansicrwydd seicolegol a newid mewn hwyliau cysylltiedig, ac at chwalfa iechyd meddwl neu fwy o deimladau o hunan-niweidio a hunanladdiad. Ar gyfer yfwyr dibynnol, gall colli incwm arwain at dynnu'n ôl yn ddiangen yn gyflym, a all fygwth bywyd mewn rhai achosion. Mae'r canllaw How to Gauge the Severity of Alcohol Withdrawal Symptoms guide o'r Unol Daleithiau yn darparu crynodeb defnyddiol a chryno am dynnu'n ôl.\nBydd alcohol yn cael ei ddefnyddio, efallai mwy nag a gynghorir gan yfwyr a theuluoedd i ymdopi â phwysau sefyllfa bresennol Covid19. Bydd hyn hefyd yn cynnwys eiliadau o brofedigaeth lle mae alcohol yn chwarae rhan benodol. ** I'r mwyafrif, dylai hwn fod yn rhywbeth dymor byr ac nid yn amlwg yn broblem. I nifer llai, bydd hwn yn codi pryderon am les corfforol, seicolegol a chymdeithasol ac i eraill gall y cyfrifoldeb o fod gyda phlant 24-7 gael effaith sylweddol. Dylai gweithwyr cymdeithasol fod yn effro i hwn a'r posibilrwydd o ymyriadau cefnogol a buan.\n2. Newidiadau i'r gefnogaeth i yfwyr\nBydd gallu neu barodrwydd pobl i gael gafael ar gymorth ar gyfer cyflyrau nad ydynt yn peryglu bywyd yn llawer is yn ystod y pandemig ac yn enwedig yn ystod cyfnodau penodol or cyfnod cloi. Tra bod gwasanaethau alcohol yn parhau i weithredu, mae llawer ohonynt wedi symud i lefelau uwch o gefnogaeth ffôn ac ar-lein. Mae eu gwefannau yn rhoi manylion am ba wasanaethau sydd ar gael ble a phryd. Enghraifft dda yng Nghymru yw tudalen Kaleidoscope’s Virtual Support in Covid-19 Outbreak gydag oriau agor, manylion cyswllt a rhai adnoddau ychwanegol ar gyfer hunanreoli.\nBydd gweithwyr cymdeithasol yn chwarae rhan allweddol wrth gyfeirio unigolion yn briodol i gefnogi gwasanaethau ac mewn rhai achosion, annog neu gefnogi presenoldeb iddynt. Mae gan British Association of Social Workers ystod o wybodaeth ychwanegol ar ei gwefan ar gyfer alcohol a chyffuriau eraill, gan gynnwys dolenni i adnoddau eraill ar gyfer gweithwyr cymdeithasol.\nMae llawer o yfwyr yn cael eu cefnogaeth gan cyn-yfwyr eraill trwy ystod o rwydweithiau adfer dan arweiniad cyfoedion, er enghraifft, Alcohol Anonymous and Soberistas. Roedd llawer o'r rhain eisoes yn gweithredu ar-lein ac yn cynnig cefnogaeth o bell, tra bod eraill wedi symud yn gyflym i'r amgylchedd ar-lein. Dylai gweithwyr cymdeithasol annog pobl i gael mynediad at y gwasanaethau hyn os ydyn nhw eisiau.\n3. Yr effaith o ddefnyddio alcohol mewn teuluoedd\nMae gweithwyr cymdeithasol eisoes yn canolbwyntio ar y teulu ac yn gyfarwydd ag effaith gor-yfed oedolion ar blant. Bydd y pryderon hyn yn cynyddu mewn rhai teuluoedd lle mae cynnydd yn y defnydd o alcohol gan rieni ac yn arbennig o analluog i ddianc na chael seibiant trwy amseroedd y tu allan i'r cartref (er enghraifft, yn yr ysgol, neu gyda ffrindiau neu aelodau eraill o'r teulu). Mae crynodeb da o'r materion hyn ar gael mewn Nodyn Post Seneddol ar gamddefnyddio alcohol gan rieni a phlant. Mae cefnogaeth i deuluoedd ar gael gan ADFAM. Maent hefyd yn darparu ystod o ddigwyddiadau hyfforddi ar-lein.\nYn barod mae cofnod yn dod i'r amlwg o'r cyfuniad o gloi i lawr a phwysau Covid-19 yn arwain at gynnydd mewn cam-drin domestig. Mae alcohol yn chwarae rhan benodol yn y sefyllfa hon. Mae darlithwyr o Brifysgol Fetropolitan Manceinion ar y cyd ag Alcohol Change UK ac ADFAM wedi cynhyrchu y canllaw short guide on the combination of Covid-19, domestic abuse and alcohol.\nAm wybodaeth fwy cyffredinol ar gam-drin domestig a thrais yn ystod argyfwng Covid-19, gweler ein tudalen Trais a cham-drin domestig - arweiniad i weithwyr proffesiynol.\nTrydydd grŵp all o bosib peri pryder i weithwyr cymdeithasol yw gofalwyr. Bydd llawer o ofalwyr yn bryderus iawn ynghylch bregusrwydd cynyddol y rhai y maent yn gofalu amdanynt, o bosibl yn ei chael yn anodd cael gafael ar eu cefnogaeth arferol, ac yn teimlo'n ynysig - gallai hyn arwain at ofal mwy heriol yn gorfforol, ynghyd â mwy o straen. Defnyddir alcohol yn aml fel mecanwaith ymdopi o dan yr amgylchiadau hyn.\n4. Cefnogaeth i weithwyr cymdeithasol\nMae'r uchod yn awgrymu bod angen i weithwyr cymdeithasol fod yn arbennig o weithgar wrth ystyried rôl alcohol (a chyffuriau eraill) yn eu llwyth achosion - gwrando arno a chwilio amdano, a chael sgyrsiau ysgogol byr gydag unigolion lle maen nhw'n teimlo bod yfed yn destun pryder neu'n dod yn un. Mae ystod ardderchog o ganllawiau byr (ymarfer / poced) ar sut i wneud hyn gydag ystod o wahanol grwpiau cleientiaid ar gael gan British Association of Social Workers\nMae gwaith cymdeithasol eisoes wedi'i nodi fel gwaith sy'n creu lot o straen, ac sydd eisoes angen lefelau cryf o wytnwch. Mae sefyllfa bresennol Covid-19 yn dwysáu'r persbectif hwn. Gall pob un (rhai neu'r cyfan) o'r pwyntiau uchod hefyd fod yn berthnasol i'r gweithlu sydd wedyn yn cael eu hunain yn delio â phroblemau sydd efallai’n cael eu hefelychu yn eu bywydau personol hefyd. Dylai gweithwyr cymdeithasol geisio rhoi sylw penodol i hunanofal, gan gynnwys monitro eu defnydd ychwanegol eu hunain o alcohol, yn ogystal â chymorth cymheiriaid, cefnogaeth tîm a mynediad at oruchwyliaeth.\n* Mae Dr Wulf Livingston yn Ddarllenydd mewn Gwyddor Gymdeithasol ym Mhrifysgol Glyndwr. Mae wedi bod yn weithiwr cymdeithasol cymwys ers canol y 1990au, ac yn academydd amser llawn ers 2010, gyda diddordeb arbennig mewn astudio effeithiau defnyddio alcohol a chyffuriau eraill. Ar hyn o bryd mae Wulf yn ymchwilio i bolisi prisio alcohol ar gyfer Llywodraethau Cymru a'r Alban


Prosiectau a phartneriaid | Federation of City Farms and Community Gardens\nRydym yn hoffi gweithio gyda sefydliadau eraill i gefnogi ein mudiad ac rydym wedi bod yn gysylltiedig â nifer o bartneriaethau a phrosiectau ar y cyd dros y blynyddoedd.\nMae gweithio fel hyn yn caniatáu i ni ymestyn ein dylanwad ymhellach, na fyddai’n bosibl trwy weithio ar ein pennau ein hunain. Mae’n ein galluogi ni i greu rhai buddion gwych ar gyfer ein haelodau, yn ogystal â chodi proffil materion fel cynaliadwyedd, bwyta’n iach, addysg, mentrau cymdeithasol ac adfywio cymdogaethau.\nCewch wybodaeth am ein partneriaethau a’n prosiectau diweddaraf isod:\nMae hon yn fenter partneriaeth sydd â’r nod o helpu grwpiau tyfu cymunedol i ffynnu’n ariannol trwy ddod o hyd i opsiynau eraill ar wahân i gyllid grantiau. Bydd Tyfu Gyda’n Gilydd (a gefnogir gan y Gronfa Loteri Fawr) yn datblygu a hyrwyddo syniadau da er mwyn i grwpiau gael incwm cytbwys, cynaliadwy.\nCewch fwy o wybodaeth ar: www.growingtogether.community\nGwasanaeth Cynghori ar Dir Cymunedol\nMae’r Gwasanaeth Cynghori ar Dir Cymunedol (CLAS) yn mynd i’r afael â’r diffyg tir sydd ar gael ar gyfer garddio cymunedol a gweithgareddau cysylltiedig, trwy weithio gyda pherchenogion tir a grwpiau cymunedol.\nMae CLAS yn darparu cyngor uniongyrchol oddi wrth gynghorwyr arbenigol yng Nghymru, Lloegr a’r Alban. Mae portffolio cynhwysfawr o adnoddau gwybodaeth hefyd - llawer ohonynt wedi cael eu creu’n arbennig gan CLAS - trwy ei wefan, yn ymdrin â phynciau fel tir, gwybodaeth ar gyfer perchenogion tir, cynllunio, awgrymiadau trafod a gwybodaeth am brydlesau.\nCewch fwy o wybodaeth ar: www.communitylandadvice.org.uk/wales\nBaner Werdd: Gwobrau Lle Gwyrdd Cymunedol\nRydym yn bartner yng Nghynllun Gwobrau Baner Werdd, yn gweithio gyda Cadwch Brydain yn Daclus, a’i sefydliadau priodol yng Nghymru, Gogledd Iwerddon a’r Alban.\nMae FfFfDGC yn datblygu Gwobr Gymunedol Baner Werdd, gan ddechrau gyda Phrosiect Gwobrau Lleoedd Gwyrdd Cymunedol ym Manceinion Fwyaf, lle mae garddwyr cymunedol a’r sector tai cymdeithasol yn cael cyfle i gael cymorth a hyfforddiant i ddatblygu gerddi cymunedol ffyniannus. Y nod yw helpu grwpiau tyfu lleol i gael mynediad at offer, hyfforddiant ac ymweliadau â safleoedd llwyddiannus. Bydd hyn yn helpu i feithrin gallu’r grŵp a hyder cymunedau cyfranogol, o ran rheoli eu lleoedd gwyrdd eu hunain.\nCewch fwy o wybodaeth ar: www.facebook.com/communitygreenspaceaward\nMae Gardeniser yn brosiect rhannu sgiliau unigryw, i ddatblygu a hyrwyddo hyfforddiant hwylusydd garddio, i helpu i ddatblygu gerddi cymunedol yn Ewrop. Mae’r prosiect, a ariennir gan yr Undeb Ewropeaidd, yn adeiladu ar raglen flaenorol ar arddio trefol, o’r enw Otesha. Dechreuodd y cydweithrediad ym mis Tachwedd 2013.\nCewch fwy o wybodaeth ar: http://gardeniser.eu\nRhwydwaith Ffermydd Ysgol\nMae mwy na 110 o ffermydd ysgol yn y DU erbyn hyn. Fe wnaeth FfFfDGC helpu i sefydlu a chydlynu’r Rhwydwaith Ffermydd Ysgolion, sy’n cynnig cefnogaeth a chymorth i ffermydd ysgol, yn cydlynu cyfarfodydd ac yn hwyluso cyfnewid syniadau a gwybodaeth, gan gynnwys cymorth athro cymheiriaid. Hefyd, anfonir e-gylchlythyr yn rheolaidd at aelodau, i roi’r wybodaeth ddiweddaraf iddyn nhw, a chaiff y dudalen we hon ei diweddaru â gwybodaeth ddefnyddiol, gan gynnwys manylion cyswllt.\nCewch fwy o wybodaeth ar: www.schoolfarms.org.uk


Salm 2 Adnod Ystyr gan Adnod | PWYNTIAU GWEDDI\nHafan Cynllun darllen y Beibl Astudiaeth Feiblaidd Salm 2 Ystyr Adnod gan Adnod\nSalm 2 Ystyr Adnod gan Adnod\nHeddiw, byddwn yn delio â Salm 2 sy'n golygu pennill wrth adnod. Byddwn yn tynnu sylw at bob adnod o'r ysgrythur hon ac yn ceisio cymaint ag y gallwn i wneud cyfiawnder â nhw. Un peth sy'n sacrosanct am yr ysgrythur hon yw bod Duw yn bwerus ac Ef yw'r Hollalluog. Pan fyddwn yn ildio i gyd iddo Ef, byddwn yn ffynnu, ond bydd enaid sy'n herio Duw yn darfod.\nEr mwyn deall yn hawdd, gadewch i ni dynnu sylw at bob adnod o'r ysgrythur i ni ei deall yn well.\nSalm 2: 1-3 Pam mae'r cenhedloedd yn cynddeiriogi, ac mae'r bobl yn dychmygu peth ofer?\nMae brenhinoedd y ddaear yn gosod eu hunain, a'r llywodraethwyr yn cymryd cyngor gyda'i gilydd, yn erbyn yr Arglwydd, ac yn erbyn ei eneiniog, gan ddweud,\nGadewch inni dorri eu bandiau yn rhuthro, a bwrw eu cortynnau oddi wrthym.\nBydd yr hwn sy'n eistedd yn y nefoedd yn chwerthin: bydd gan yr Arglwydd nhw yn derision.\nYn gyntaf mae'n bwysig nodi na all cenhedloedd godi yn erbyn Duw, gall llywodraethwyr y byd ymgiprys â'i awdurdod. Ni fydd cynghrair dynion yn erbyn Duw yn sefyll. Gallwn dynnu o stori Babel pan ddeuthum ynghyd i adeiladu twr. Mae Duw yn gyfrinachol yn taflu dryswch i'w canol. Mae hyn er mwyn pwysleisio sofraniaeth Duw Hollalluog.\nMae Brenhinoedd y ddaear yn cymryd cyngor gyda'i gilydd yn erbyn yr arglwydd a'i eneiniog. Mae'r diafol yn deall y bydd efengyl Crist yn achosi braw i'w deyrnas, dyna pam y bydd yn gwneud unrhyw beth i sicrhau nad yw'r efengyl yn lledaenu. Maen nhw'n cymryd cyngor yn erbyn eneiniog Duw. Eu bwriad yw atal efengyl Crist rhag lledaenu. Ond mae'r Sanctaidd Isreal sy'n eistedd yn y nefoedd yn chwerthin am synnwyr micro dynion sydd am atal Ei waith.\nBydded hysbys i bawb nad yw Duw yn cael ei fygwth gan gasgliad dynion yn ei erbyn. Ef yw'r pwerus a'r Hollalluog.\nSalm 2: 4-6 Yna bydd yn siarad â nhw yn ei ddigofaint, ac yn eu blino yn ei anfodlonrwydd dolurus.\nEto a roddais fy mrenin ar fy mynydd sanctaidd Seion.\nBydd y rhai sy'n sefyll yn ffordd yr arglwydd yn cael eu malu. Bydd Duw yn siarad â nhw mewn digofaint, byddan nhw'n teimlo digofaint Ei ddicter a pherygl ei wyneb syrthiedig. Beth bynnag y byddwch chi'n ei wneud, peidiwch â cheisio sefyll yn erbyn Duw na'i bobl. Y Duw y mae ei dân yn Seion a ffwrnais yn Isreal.\nSafodd Pharo yn ffordd yr Arglwydd, gwrthododd adael i'r plant fynd ar ôl i Dduw anfon Moses i'w hysbysu y dylai ryddhau plant Isreal. Teimlai holl bobl yr Aifft wres digofaint Duw. Deliodd Duw yn ddifrifol â phlant yr Aifft. Bydd pwy bynnag sy'n sefyll yn ffordd yr arglwydd yn cael ei falu.\nYn y cyfamser, mae Duw eisiau i'r genedl gyfan wybod ei fod wedi ordeinio ei bobl a'u rhoi iddyn nhw awdurdod dros bopeth. Mae Duw wedi sefydlu Ei bobl. Does ryfedd fod yr ysgrythur yn dweud na chyffyrddwch â fy eneiniad a pheidiwch â gwneud unrhyw niwed i'm Proffwyd. Peidiwch â gosod bys ar un eneiniog Duw.\nYdych chi wedi meddwl tybed pam na allai David ladd Saul yn unig pan gafodd y cyfle? 1 Samuel 24:10 “Ni chodaf fy llaw yn erbyn fy meistr, oherwydd ef yw eneiniog yr ARGLWYDD.”\n7-9 Datganaf yr archddyfarniad: dywedodd yr Arglwydd wrthyf, Ti yw fy Mab; y dydd hwn yr wyf wedi dy eni di.\nGofynnwch amdanaf, a rhoddaf i ti'r cenhedloedd ar gyfer dy etifeddiaeth, a rhannau eithaf y ddaear er dy feddiant.\nYr wyt yn eu torri â gwialen o haearn; byddwch yn eu torri mewn darnau fel llestr crochenydd.\nPwysleisiodd y rhan hon o'r ysgrythur fod Duw yn Hollalluog. Mae Duw yn gwneud archddyfarniad, Mae'n datgan ac mae'n digwydd. Nid oes angen caniatâd neb ar Dduw i wneud i bethau ddigwydd. Yn llyfr Genesis pennod 1, creodd Duw nefoedd a daear.\nGwnaethpwyd popeth a grëwyd gan Dduw yn llwyr. Gadewch fod yna olau ac roedd yna olau. Mae hyn yn dangos bod awdurdod yng ngwrthod Duw. Mae pŵer yng ngeiriau'r Arglwydd. Pan mae'n siarad, mae awdurdod yn dilyn ar unwaith.\nDoes ryfedd fod yr ysgrythur yn dweud yn llyfr Galarnadau 3:37 Pwy yw'r hwn sy'n siarad ac mae'n digwydd, Pan nad yw'r Arglwydd wedi gorchymyn hynny?. Mae hyn yn golygu nad oes ots beth mae pobl yn ei ddweud amdanoch chi, yr hyn sy'n bwysig yw'r hyn y mae Duw yn ei ddweud amdanoch chi bryd hynny. Mae pwy bynnag sy'n siarad pan nad yw'r arglwydd wedi siarad yn wneuthurwr sŵn, peidiwch â dibynnu mwy ar yr hyn y mae pobl yn ei ddweud amdanoch chi, dylech fod yn llawer mwy o bryder am yr hyn sydd gan Dduw i'w ddweud amdanoch chi.\n10-12 Byddwch ddoeth nawr felly, O frenhinoedd: cewch gyfarwyddyd, chwi farnwyr y ddaear.\nGwasanaethwch yr Arglwydd gydag ofn, a llawenhewch â chrynu.\nKiss the Son, rhag iddo fod yn ddig, a byddwch yn darfod o'r ffordd, pan nad yw ei ddigofaint yn garedig ond ychydig. Gwyn eu byd yr holl rai sy'n ymddiried ynddynt.\nMae hwn yn alwad i bob dyn yng nghoridor pŵer, y rhai sydd wedi eu haseinio gan Dduw i gymryd swydd arweinyddiaeth. Byddwch ddoeth nawr felly, O frenhinoedd: cewch gyfarwyddyd, chwi farnwyr y ddaear, gwasanaethwch yr arglwydd gydag ofn a llawenhewch â chrynu.\nRhaid inni ddeall, pa bynnag swydd arweinyddiaeth sydd gennym, ein bod yn gyfiawn ac yn oruchwyliwr ac yn gynrychiolydd Duw yn y swydd honno. Rhaid inni sicrhau ein bod yn llywodraethu gydag ofn yr Arglwydd.\nMae rhan olaf yr ysgrythur yn dweud mai bendigedig ydyn nhw sy'n ymddiried yn yr Arglwydd. Fel y dywedwyd yn llyfr Salm 20 bod rhai yn ymddiried mewn cerbydau, rhai mewn ceffylau ond rydyn ni'n ymddiried yn yr Arglwydd. Maent wedi ymgrymu a chwympo; Ond rydyn ni wedi codi ac yn sefyll yn unionsyth. Bydd yr Arglwydd yn dyrchafu’r rhai sy’n ymddiried ynddyn nhw a bydd yn bychanu pobl sy’n rhoi eu hymddiriedaeth mewn dyn.\nDywed yr ysgrythur yn llyfr Daniel 11:32 Bydd y rhai sy'n gwneud yn ddrygionus yn erbyn y cyfamod yn llygru â gwastadedd; ond bydd y bobl sy'n adnabod eu Duw yn gryf, ac yn cyflawni campau mawr. Rhowch eich ymddiriedaeth yn yr arglwydd a byddwch yn manteisio'n fawr.\nerthygl flaenorolPwyntiau Gweddi I Gydnabod Cyfle\nerthygl nesaf5 Amser Gallwch Ddefnyddio Salm 20


SPCK Assemblies (Cymraeg) - Gwenau'r haf!\nCysylltu’r teimladau sy’n cael ei hennyn gan amrywiaeth o liwiau gyda’r teimladau sy’n cael eu hennyn trwy wên.\nFe fydd arnoch chi angen amryw o ddalennau papur glân o wahanol liwiau - gwyn, coch, glas, oren, gwyrdd, du a melyn.\nChwiliwch am lun wyneb hapus yn gwenu (gwelwchhttp://upload.wikimedia.org/wikipedia/commons/8/85/Smiley.svgam enghraifft) a threfnwch fodd o ddangos y llun yn ystod y gwasanaeth.\nFe allech chi rannu sticeri wyneb hapus i’r plant ar ddiwedd y gwasanaeth, os hoffech chi, ond dewisol fyddai hynny.\nEglurwch eich bod yn mynd i ddal nifer o bapurau o wahanol liwiau i fyny yn eu tro, ac rydych chi eisiau i’r plant edrych ar bob un o’r papurau a dweud wrthych chi am beth mae pob papur yn gwneud iddyn nhw feddwl.\nDaliwch y papur gwyrdd i fyny gyntaf. Efallai y bydd y plant yn dweud bod y lliw gwyrdd yn gwneud iddyn nhw feddwl am gaeau a glaswellt a dail a choed ac ati. Gofynnwch iddyn nhw wedyn feddwl yn ddyfnach ac ystyried sut mae lliw y papur yn gwneud iddyn nhw deimlo. Fe allai rhai ddweud bod y lliw’n gwneud iddyn nhw deimlo’n gyffrous oherwydd eu bod yn meddwl am gael mynd allan i chwarae, neu efallai y bydd rhai yn dweud ei fod yn gwneud iddyn nhw deimlo’n gysglyd am ei fod yn eu hatgoffa o fod yn gwersylla mewn pabell, ac ati.\nEwch drwy’r broses hon gyda phob un o’r lliwiau. Y naill dro ar ôl y llall, anogwch y plant i rannu gyda chi am beth mae’r lliw yn eu hatgoffa yn ogystal â sut mae’n gwneud iddyn nhw deimlo. Er enghraifft, efallai bod y lliw glas yn eu hatgoffa o’r môr, ond yn gwneud iddyn nhw deimlo’n heddychol; mae’n bosib y bydd y lliw gwyn yn gwneud iddyn nhw feddwl am eira, ond yn gwneud iddyn nhw deimlo’n oer. Cadwch y papur melyn, a’i ddangos yn olaf.\nEglurwch fod gwyddonwyr yn dweud wrthym ni y gall lliwiau beri i ni yn wir deimlo rhai emosiynau:\n- gwyn - oerni\n- coch - cynhesrwydd, dicter\n- glas - hunanfeddiant, tangnefedd\n- oren - cynhesrwydd, hapusrwydd\n- gwyrdd - tawelwch a heddwch\n- du - tristwch\n- melyn - hapusrwydd a chwerthin.\nGofynnwch i blant ddod i’r tu blaen yn eu tro a dal y darnau papur lliw. Gofynnwch i’ch cynulleidfa awgrymu gyda mynegiant eu hwyneb pa emosiwn y mae pob lliw yn ei gyfleu.\nBob tro, gofynnwch i’r plant fynd yn eu hôl wedyn i’w lle i eistedd, ar wahân i’r plentyn olaf sy’n dal y papur melyn. Atgoffwch y plant o’r hyn a ddywedwyd eisoes yn gynharach yn y gwasanaeth am y lliw melyn - roedd yn debygol o fod wedi eu hatgoffa o heulwen, dyddiau braf, traethau, gwyliau ac wedi gwneud iddyn nhw deimlo’n braf, yn hwyliog ac yn llawn cyffro ac ati. Nodwch fod mis Mehefin yn swyddogol yn fis cyntaf yr haf.\nDangoswch yr wyneb hapus. Gofynnwch i’r plant pam maen nhw’n meddwl mai melyn yw’r wyneb. Eglurwch fod y lliw melyn a’r wên lydan wedi eu bwriadu er mwyn gwneud i bobl deimlo’n hapusach!\nNodwch, pan fydd yr haul yn dod i’r golwg, mae pobl yn aml yn dweud eu bod yn teimlo’n hapusach. Ond waeth beth fydd y tywydd, fe all pob un ohonom ni wneud i bobl eraill deimlo hapusrwydd trwy’r ffordd y byddwn ni’n edrych arnyn nhw. Fe ddywedodd bardd anhysbys, ryw dro:\n‘There are hundreds of languages in the world but a smile speaks them all.’ - Mae cannoedd o wahanol ieithoedd yn y byd, ond mae gwên yn siarad y cyfan ohonyn nhw.\nMewn geiriau eraill, hyd yn oed os na allwn ni siarad yr un iaith â rhywun, mae hi’n bosib i ni roi gwybod iddyn nhw ein bod yn gyfeillgar trwy ‘siarad â nhw’ â gwên.\nRhowch her i’r plant wneud pobl eraill yn hapus heddiw, trwy wenu arnyn nhw pan fyddan nhw’n eu gweld wrth fynd o gwmpas yr ysgol yn ystod y dydd. Fel hyn, fe allan nhw ddod â ‘heulwen’ i fywyd pobl eraill, hyd yn oed os nad yw’r tywydd yn braf!\nAr y pwynt hwn, os byddwch yn dymuno gwneud hynny, fe allech chi roi sticer wyneb hapus i bob plentyn, i’w hatgoffa i wenu gwên heulog yn ystod y dydd.\nMeddyliwch am bobl sy’n eich gwneud chi’n hapus.\nMeddyliwch am eu hwynebau. Pan fyddwch chi’n eu darlunio yn eich meddwl, fyddan nhw’n edrych yn drist, yn ddig, neu’n hapus? Os ydyn nhw’n bobl sy’n ein gwneud ni’n hapus, yn fwy na thebyg fe fydd y darluniau sydd gennym ohonyn nhw yn ein meddwl yn ddarluniau o bobl sy’n gwenu.\nSut ydych chi’n teimlo pan fyddwch chi’n gweld rhywun yn edrych yn ddig? Sut ydych chi’n teimlo pan fyddwch chi’n gweld rhywun yn gwenu arnoch chi?\nPenderfynwch wenu heddiw ar y bobl y byddwch chi’n eu cyfarfod, fel y gallwch chi ddod â heulwen i’w bywyd a gwneud iddyn nhw deimlo’n hapus. Cofiwch:\nMae cannoedd o wahanol ieithoedd yn y byd, ond mae gwên yn siarad y cyfan ohonyn nhw.\nDiolch i ti am yr holl bobl sy’n dod â hapusrwydd i mi.\nRydw i’n meddwl yn benodol am . . .(oedwch er mwyn i’r plant gael meddwl yn dawel am enw rhywun eu hunain).\nHelpa fi i ddod â hapusrwydd i rywun arall hefyd.\nDiolch ei bod hi’n bosib i mi ddod â hapusrwydd i rywun trwy wneud rhywbeth mor syml â gwenu.


Cyfrifon banc sylfaenol heb ffi | HelpwrArian\nGallech ystyried cyfrif banc sylfaenol heb ffi os nad oes gennych gyfrif banc neu os na ydych yn gymwys am gyfrif banc safonol. Gallwch ei ddefnyddio i dderbyn arian a thalu biliau, ond nid yw’n caniatáu i chi ddefnyddio gorddrafft. Mae'n werth gwybod a allech fod yn gymwys i gael un, pa ddogfennau sydd eu hangen arnoch i agor un, a sut i'w defnyddio.\nA allaf agor cyfrif banc sylfaenol heb ffi?\nBeth rwyf ei angen i agor cyfrif banc sylfaenol heb ffi?\nPan efallai gaiff eich cais i gael cyfrif banc sylfaenol heb ffi ei wrthod\nBeth i'w wneud os na allwch gael cyfrif banc sylfaenol di-ffi\nPwy sy’n cynnig cyfrifon banc sylfaenol heb ffi?\nFaint mae cyfrif banc sylfaenol heb ffi yn ei gostio?\nSut i ddewis cyfrif banc sylfaenol heb ffi\nPryd ellir cau eich cyfrif banc sylfaenol heb ffi\nOs ydych chi am gwyno am y gwasanaeth rydych wedi’i dderbyn\nCanllawiau wedi’u hargraffu am ddim\nMae cyfrifon banc sylfaenol heb ffi ar gyfer pobl sydd heb gyfrif banc neu sydd ddim yn gymwys am gyfrif cyfredol sylfaenol.\nGallai hyn fod oherwydd nad ydych wedi cronni digon o hanes credyd neu efallai bod gennych hanes credyd gwael yn sgil problemau ariannol ac yn dymuno defnyddio cyfrif banc sylfaenol heb ffi hyd nes i chi fod yn gymwys unwaith eto am gyfrif cyfredol arferol.\nMae cyfrifon banc sylfaenol heb ffi yn cynnig llai o wasanaethau na chyfrif cyfrif cyfredol arferol ac ni allwch ddefnyddio gorddrafft, ac ni chewch lyfr siec. Ond gallwch:\ndrefnu bod eich cyflog, eich budd-daliadau, ac unrhyw incwm arall yn cael eu talu i’ch cyfrif\ntalu arian a sieciau i mewn am ddim - cyn belled nad ydynt mewn arian tramor\ntalu biliau rheolaidd trwy Ddebyd Uniongyrchol neu archeb sefydlog\ngwirio balansau’r cyfrif dros y cownter, wrth beiriant arian parod, ar-lein neu ar eich ffôn symudol\ndefnyddio cerdyn debyd i dalu am bethau mewn siopau ac ar-lein\nMae’n rhaid i chi fod yn o leiaf 16 oed\nMae’n rhaid i chi fod yn 16 oed neu drosodd i agor cyfrif banc sylfaenol heb ffi, ond ar gyfer rhai cyfrifon mae’n rhaid bod yn 18 oed.\nOs ydych chi dan 18 oed mae werth cymharu cyfrifon banc sylfaenol heb ffi gyda chyfrifon cyfredol eraill i bobl ifanc.\nNid oes rhaid i chi fod â hanes credyd dda\nNid yw cyfrifon banc sylfaenol heb ffi yn caniatáu i chi fynd i orddrafft. Felly nid oes angen i chi basio gwiriad credyd pan agorwch y cyfrif. Er gallai’ch banc neu gymdeithas adeiladu gynnal gwiriad credyd arnoch serch hynny.\nYdych chi wedi cael problemau ariannol, gan gynnwys mynd yn fethdalwr? Yna gall cyfrif banc sylfaenol heb ffi fod yn ffordd dda o wella’ch sgôr credyd hyd nes i chi fod yn gymwys i agor cyfrif cyfredol arferol.\nRhaid i chi roi prawf o’ch hunaniaeth a’ch cyfeiriad\nBydd pob banc neu gymdeithas adeiladu yn gofyn am brawf o’ch hunaniaeth a’ch cyfeiriad cyn i chi allu agor cyfrif banc sylfaenol heb ffi.\nGallwch agor cyfrif banc sylfaenol heb ffi ar y cyd os yw’r ddau ohonoch yn gymwys i agor un.\nOs ydych yn y carchar neu gyda euogfarn\nEfallai y gallech gael cyfrif banc sylfaenol heb ffi. Nid oes gan fanciau fynediad at gofnodion troseddol, ond mae ganddynt systemau i adnabod ceisiadau gan bobl sydd â hanes o dwyll neu weithgareddau anghyfreithlon cysylltiedig.\nGall pob banc a chymdeithas adeiladu wrthod ceisiadau gan bobl sydd â hanes o dwyll.\nGall banciau hefyd eich gwrthod os ydych yn ‘fethdalwr heb ei ryddhau’. Mae hyn yn golygu rhywun sydd wrthi’n mynd drwy’r broses o ddod yn fethdalwr.\nDarganfyddwch fwy am agor cyfrif banc os oes gennych euogfarn yn eich erbyn ar wefan theInformationHub\nFel arfer gallwch wneud cais am gyfrif sylfaenol heb ffi:\nBydd yn rhaid i chi roi ID cyn i chi fedru agor cyfrif banc sylfaenol heb ffi. Efallai y bydd yn rhaid i chi hefyd gadarnhau’ch cyfeiriad.\nGallai prawf o’ch ID fod yn:\nGweler isod ar gyfer dolenni i dudalen benodol pob banc ar sut i brofi eich cyfeiriad a hunaniaeth er mwyn agor cyfrif.\nSut i brofi pwy ydych chi a’ch cyfeiriad\nDyma restr o ba fathau o ID a phrawf cyfeiriad y mae pob banc yn gofyn amdanynt:\nDefnyddio dogfennau eraill i brofi pwy ydych chi a’ch cyfeiriad\nEfallai na fydd y dogfennau y byddai’r banc yn gofyn amdanynt fel arfer, gennych chi. Dyma rai dogfennau eraill y gallech eu defnyddio:\nOs nad oes gennych\nPasbort neu drwydded yrru\no’r Adran Gwaith a Phensiynau\no Gyllid a Thollau EM\no’r Ganolfan Byd Gwaith\no’ch cyngor lleol,\nam eich tocyn gyrru i'r anabl sef y Bathodyn Glas\ncadarnhau pwy ydych a ble rydych yn byw - gan eich cyflogwr, coleg neu ddarparwr hyfforddiant\nam eich budd-daliadau neu Bensiwn y Wladwriaeth.\nLythyrau gan eich:\neich rheolwr cartref gofal\nwarden llety gwarchod, hostel neu loches\nllythyr gan swyddog o’r lluoedd arfog.\nEfallai y bydd gennych ddogfennau eraill i brofi’ch ID a’ch cyfeiriad os ydych yn:\nOs nad ydych yn sicr beth allwch chi ei ddefnyddio i brofi’ch ID a’ch cyfeiriad, ewch â phob dogfen sydd gennych chi.\nBydd hyn yn helpu’r banc neu’r gymdeithas adeiladu i benderfynu beth fyddant yn fwy tebygol o’i dderbyn.\nNi all pawb agor cyfrif banc sylfaenol heb ffi.\nBydd eich banc neu gymdeithas adeiladu yn dymuno gwirio eich bod yn gymwys cyn cymeradwyo’ch cais.\nGallant wrthod agor cyfrif banc sylfaenol heb ffi os:\nni allwch brofi’ch ID neu’ch cyfeiriad\ngallech gael cyfrif gwahanol, fel cyfrif cyfredol arferol er enghraifft\nrydych yn gwrthod gwiriad credyd - er nid oes raid i chi basio un\nmaent o’r farn y byddwch yn defnyddio’r cyfrif yn anghyfreithlon neu’n dwyllodrus\nrydych yn bod yn fygythiol, yn anweddus neu’n dreisgar tuag at staff.\nOs caiff eich cais am gyfrif banc sylfaenol ei wrthod, mae hawl gennych i ofyn pam.\nDylai’ch banc neu’r gymdeithas adeiladu ddweud wrthych y rheswm, oni bai eu bod yn eich amau o dwyll neu wyngalchu arian.\nOs na fyddwch yn cytuno â’r penderfyniad ac o’r farn bod hawl gennych i agor cyfrif banc sylfaenol heb ffi, gallwch apelio i’ch banc neu gymdeithas adeiladu.\nYn gyntaf, edrychwch ar ein hadran uchod o ran Pryd efallai gaiff eich cais i gael cyfrif banc sylfaenol ei wrthod. Efallai y gallwch ddatrys rhai o'r pethau sy'n eich atal rhag gallu agor y cyfrif.\nHefyd, gwiriwch ein rhestr ddwywaith Beth rwyf ei angen arnaf i agor cyfrif banc sylfaenol di di-ffi. Weithiau gall banciau wneud camgymeriadau ac ni fyddant yn derbyn dogfennau y dylent. Os yw hyn yn wir gallwch apelio i'r banc. Gallwch wneud hyn mewn cangen, dros y ffôn, neu ar-lein, yn dibynnu ar y banc neu'r gymdeithas adeiladu.\nOs ydych wedi cael anhawster agor cyfrif gyda banc neu gymdeithas adeiladu, gallai cyfrif cyfredol undeb credyd fod yn opsiwn da i chi.\nDarganfyddwch fwy yn ein canllaw Cyfrifon cyfredol undebau credyd\nDewis arall yw cerdyn Rhagdaledig. Mae'r rhain fel cardiau debyd, dim ond i chi ychwanegu at arian cyn eich bod chi am ei ddefnyddio. Gallwch lwytho arian ar gerdyn ar-lein neu mewn cangen banc neu gymdeithas adeiladu, ac yna prynu gyda'r cerdyn yn unrhyw le sy'n derbyn taliadau cerdyn.\nMae'r prosesau ymgeisio hefyd yn llawer symlach ar gyfer y mathau hyn o gardiau.\nGall unrhyw fanc neu gymdeithas adeiladu gynnig cyfrif banc sylfaenol heb ffi. Ond mae’n ofynnol i’r naw banc mwyaf eu cynnig.\nOs nad oes gennych gyfrif banc neu os nad ydych yn gymwys i agor neu ddefnyddio cyfrif cyfredol arferol, dyma’r naw darparwr dynodedig:\nEnw'r cyfrif banc sylfaenol heb ffi\nLloyds Banking Group (gan gynnwys Halifax a Bank of Scotland)\nCash Account (Opens in a new window)\n*Nid oes angen i’r cyfrif hwn gydymffurfio â’r un rheoliadau sy’n rheoli'r darparwyr mwyaf.\nNid oes unrhyw gost am gynnal cyfrif banc sylfaenol heb ffi ac ni fydd yn rhaid i chi dalu ffioedd am Ddebydau Uniongyrchol neu archebion sefydlog sy’n methu.\nOnd gall y bobl y mae arnoch chi arian iddynt godi ffi arnoch am fethu taliadau serch hynny.\nByddwch yn wynebu ffi am brynu pethau gydag arian tramor neu am ddefnyddio’ch cyfrif pan fyddwch chi’n teithio dramor.\nMae tynnu arian o beiriant codi arian mewn banc, cymdeithas adeiladu neu Swyddfa’r Post yn y DU am ddim fel rheol.\nGall peiriannau codi arian preifat, fel y rhai sydd i’w gweld y tu mewn i siopau, godi ffi arnoch ond byddant yn gofyn i chi gytuno i’r ffi cyn i chi dynnu eich arian allan.\nRydych yn debygol o dalu ffi os tynnwch arian parod allan pan fyddwch chi dramor.\nDarganfyddwch fwy am ffioedd peoroannau codi arian yn ein canllaw Cipolwg ar ffioedd banc\nCyn i chi agor cyfrif banc sylfaenol heb ffi, mae'n bwysig cymharu ffioedd a thaliadau cyfrif banc.\nGallwn roi cymorth i chi gymharu unrhyw gostau gyda'n teclyn cymharu. Er enghraifft, ffioedd am ddefnyddio cerdyn dramor neu gostau am anfon neu dderbyn arian y tu allan i’r DU. Bydd hyn yn eich helpu i ganfod y cyfrif cywir i chi.\nDarganfyddwch fwy ar ein tudalen Cymharu ffioedd a thaliadau cyfrifon banc\nPethau i'w hystyried wrth ddewis cyfrif banc:\nGwiriwch bod y peiriannau codi arian parod y dymunwch eu defnyddio’n rheolaidd, am ddim.\nDarganfyddwch a oes cangen leol o’ch banc neu gymdeithas adeiladu, neu Swyddfa’r Post, lle gallwch dalu arian i mewn a gwirio’ch cyfrif\nGwiriwch a oes trefniant sy’n gadael i chi dynnu swm bychan - £10 er enghraifft - hyd yn oed pan yw balans eich cyfrif yn isel, fel y gallwch barhau i godi arian gan ddefnyddio peiriant arian parod.\nOes gennych gyfrif eisoes gyda’r un banc neu gymdeithas adeiladu ac mae arnoch arian arno - er enghraifft rydych wedi mynd i orddrafft? Yna a allent ddefnyddio arian yn eich cyfrif newydd i ad-dalu’r hyn sy’n ddyledus gennych ar eich hen gyfrif? Os felly, gallai wneud synnwyr i agor eich cyfrif sylfaenol heb ffi newydd gyda banc neu gymdeithas adeiladu gwahanol.\nRheoli eich cyfrif banc sylfaenol\nPan fydd eich cyfrif banc sylfaenol heb ffi wedi ei agor, sicrhewch eich bod yn sefydlu Debydau Uniongyrchol neu archebion sefydlog ar gyfer taliadau rheolaidd ar adeg benodol o’r mis pan wyddoch y bydd digon o arian yn. Er enghraifft, fel y diwrnod ar ôl y diwrnod pan gewch eich cyflog neu fudd-dal.\nGall eich banc neu gymdeithas adeiladu ganslo’r taliadau os nad oes gennych ddigon o arian yn eich cyfrif ar fwy nag un achlysur. A gallech wynebu ffi gan y bobl yr ydych yn ddyledus iddynt.\nGwiriwch eich balans yn rheolaidd i’ch helpu i wneud yn siŵr bod digon o arian yn eich cyfrif i dalu am eich gwariant.\nGallwch sefydlu negeseuon testun neu e-bost ar eich ffôn symudol neu gyfrifiadur a fydd yn eich rhybuddio os byddwch yn brin o arian neu ba bryd y bydd y taliadau’n ddyledus.\nGallwch lawrlwytho ap atgoffa Debyd Uniongyrchol o'r wefan Bacs\nYmunwch â'n grŵp Facebook preifat Cyllidebu a Chynilo i gael awgrymiadau a chefnogaeth i arbed arian gan gymuned o gynilwyr.\nGall eich banc neu gymdeithas adeiladu gau eich cyfrif banc sylfaenol heb ffi neu eich symud i gyfrif banc arferol os byddwch yn:\nrhoi gwybodaeth anghywir neu gamarweiniol\nagor cyfrif banc arall yn y DU\nmethu’n rheolaidd â bodloni amodau a thelerau’r cyfrif\npeidio defnyddio’ch cyfrif am fwy na dwy flynedd\ndefnyddio’r cyfrif yn anghyfreithlon neu’n dwyllodrus neu os bydd unrhyw bryderon y gallech ddefnyddio’r cyfrif fel hynny\nbod yn fygythiol, yn anweddus neu’n dreisgar tuag at staff\nRhaid iddynt roi rhybudd ysgrifenedig o ddau fis o leiaf i chi, gan roi amser i chi apelio os byddwch yn anghytuno.\nMae camgymeriadau’n gallu digwydd, ond mae yna bethau y gallwch chi a’ch banc neu’ch cymdeithas adeiladu eu gwneud i unioni pethau.\nOs oes gennych gŵyn am y gwasanaeth y byddwch yn ei dderbyn, dylech gysylltu â’r banc neu’r gymdeithas adeiladu yn gyntaf i roi cyfle iddynt ddatrys y broblem.\nDylent ddelio â’ch cwyn a’ch ateb o fewn wyth wythnos.\nOs na fyddwch chi’n fodlon gyda’u hateb, gallech fynd â’ch cwyn o bosib at Wasanaeth yr Ombwdsmon Ariannol i weld a allen nhw eich helpu.\nRhaid i’ch banc neu gymdeithas adeiladu roi manylion y gwasanaeth Ombwdsmon rhad ac am ddim hwn i chi pan fyddant yn anfon ateb atoch.\nDarganfyddwch fwy am ddelio â phroblemau ariannol yn ein canllaw Datrys problem ariannol neu wneud cwyn\nMae ein canllawiau printiedig yn rhoi gwybodaeth a chyngor clir a diduedd i chi. Maent yn fan cychwyn da a gallant eich helpu i wneud deisiadau gwybodus.\nDarganfyddwch fwy ar ein tudalen Canllawiau am ddim


Yws Gwynedd: albwm newydd yn barod erbyn gig lansio :: Y SELAR\nHAFAN > Yws Gwynedd: albwm newydd yn barod erbyn gig lansio\nYws Gwynedd: albwm newydd yn barod erbyn gig lansio\nMae Yws Gwynedd wedi cadarnhau wrth Y Selar ei fod yn disgwyl y bydd copïau o’i albwm newydd ar gael mewn pryd ar gyfer y gig lansio yng nghanolfan Pontio, Bangor ar 7 Ebrill.\nOs ydych chi wedi darllen cyfweliad Yws yn rhifyn diweddaraf Y Selar, byddwch wedi sylwi ar fymryn o amwysedd ganddo ynglŷn â sicrhau bod yr albwm yn barod erbyn y gig, yn enwedig gan nad oedd y broses recordio wedi gorffen pan oedd yn siarad â’n gohebydd, Lois Gwenllian.\nOnd, fe wnaethom ni roi sylw i’r ffaith bod yr albwm ar gael i’w rag-archebu yn Pump i’r Penwythnos wythnos diwethaf, ac o sgwrsio mwy ag Yws ers hynny, mae wedi cadarnhau bod popeth wedi gorffen a’r record wrthi’n cael ei dyblygu ar hyn o bryd.\n“Mae pob dim yn mynd off heddiw (ddydd Gwener diwethaf) ac mae ganddyn nhw tunaround 7-10 diwrnod, felly gyn lleied a bod ‘na ddim byd mawr yn mynd o’i le fydd pob dim ar gael yn Pontio” meddai Yws wrth Y Selar.\nBydd yr albwm yn cynnwys dwy sengl sydd eisoes wedi’u rhyddhau, sef ‘Sgrîn’ ac ‘Anrheoli’, sy’n rhannu enw’r albwm.\n“Yr unig beth arall fydd yn gyfarwydd ydy bod ‘na fersiwn newydd o’r sengl ‘Dy Anadl Di’ sef ‘Dy Anadl Dau’” ychwanega Yws.\nMae modd gweld y rhestr traciau llawn ar safle rhag archebu Anrheoli.\nMae’r cyfweliad yn rhifyn diweddaraf Y Selar yn rhoi tipyn o sylw i gyfnod Yws a’i fand yn cyfansoddi a recordio demos yn stiwdio Bing, ond cafodd y caneuon terfynol eu recordio yn Stiwdio Ferlas ym Mhenrhyndeudraeth, sef stiwdio Rich Robers, drymiwr y band.\nBydd y gig lansio’n cael ei gynnal yng Nghanolfan Pontio, Bangor ar nos Sadwrn 7 Ebrill gyda Fleur de Lys a Mosco yn cefnogi Yws ar y noson.


Caethwasiaeth Fodern a Chyflogaeth Foesegol - Cyngor Sir Ceredigion\nDatganiad Blynyddol Atal Caethwasiaeth 2019-20\nNi fydd Cyngor Sir Ceredigion yn caniatáu caethwasiaeth fodern na masnachu pobl yn ein sefydliad nac yn ein cadwyni cyflenwi.\nByddwn hefyd yn sicrhau bod gennym systemau ar waith i sicrhau cyflogaeth foesegol yn ein cadwyni cyflenwi.\nMabwysiadwyd ein Polisi Caethwasiaeth Fodern cyntaf yng nghyfarfod y Cyngor Llawn ym mis Rhagfyr 2017. Mae’r datganiad hwn yn amlinellu’r camau yr ydym wedi eu cymryd i fynd i’r afael â chaethwasiaeth fodern a masnachu pobl ac i hyrwyddo cyflogaeth foesegol a thryloywder yn ein cadwyni cyflenwi. Mae ein cynllun gweithredu ar ‘Atal Caethwasiaeth a Chyflogaeth Foesegol mewn Cadwyni Cyflenwi’ yn nodi sut y byddwn yn gwneud hyn. Rydym hefyd wedi penodi'r Cynghorydd Lyndon Lloyd yn Hyrwyddwr Atal Caethwasiaeth Fodern.\nMae Cyngor Sir Ceredigion yn darparu gwasanaethau cyhoeddus dwyieithog cynaliadwy sy’n rhoi gwerth am arian er mwyn cynnal economi gref, amgylchedd iach a hyrwyddo lles ein pobl a’n cymunedau, (Strategaeth Gorfforaethol Cyngor Sir Ceredigion).\nMae Polisi Caethwasiaeth Fodern Cyngor Sir Ceredigion yn mabwysiadu dull integredig sy’n dwyn ynghyd meysydd allweddol diogelu, cymorth polisi, adnoddau dynol, caffael ac argyfyngau sifil posibl. Mae Polisi Atal Caethwasiaeth Cyngor Sir Ceredigion yn bodloni gofynion Cod Ymarfer Llywodraeth Cymru ar Gyflogaeth Foesegol mewn Cadwyni Cyflenwi, a hefyd yn cyfeirio at y prosesau a’r cyfrifoldebau diogelu dan Ddeddf Caethwasiaeth Fodern 2015. Rydym wedi hysbysu Llywodraeth Cymru ein bod yn gwbl ymrwymedig i gydymffurfio â’r Cod.\nEin prosesau ar gyfer mynd i’r afael â chaethwasiaeth fodern a masnachu pobl a darparu cymorth i oroeswyr\nMae gennym brosesau ar waith i gefnogi’r rheini sydd wedi goroesi Caethwasiaeth Fodern\nByddwn yn rhoi gwybod i’r Swyddfa Gartref am ddioddefwyr posib\nOherwydd ein bod yn Ymatebwr Cyntaf dan Ddeddf Caethwasiaeth Fodern 2015, byddwn yn cyfeirio dioddefwyr posib at y Mecanwaith Cyfeirio Cenedlaethol (NRM).\nByddwn yn cyfeirio pob plentyn sydd wedi dioddef at Eiriolwyr Masnachu Plant Annibynnol\nEin Cadwyni Cyflenwi\nByddwn yn cynnwys copi o’n Polisi Caethwasiaeth Fodern a chyfres o gwestiynau am gyflogaeth foesegol ym mhob tendr.\nByddwn yn nodi meysydd risg uchel mewn contractau cyfredol ac yn anfon y Cod Cyflogaeth Foesegol at ein partneriaid.\nByddwn yn disgwyl i’n cyflenwyr ymrwymo i’r Cod.\nRydym wedi mabwysiadu’r Cyflog Byw Cenedlaethol.\nByddwn yn sicrhau nad ymgymerir â hunangyflogaeth ffug ac na chaiff contractau dim oriau eu defnyddio’n annheg.\nMae ein polisïau yn sicrhau y gall staff ymuno ag undebau llafur o’u gwirfodd.\nByddwn yn sicrhau bod hyfforddiant ar gael i staff. Yn 2017/18 cynhaliwyd dwy sesiwn Codi Ymwybyddiaeth ynghylch Caethwasiaeth Fodern ar gyfer ein staff.\nPolisi Caethwasiaeth Fodern\nDatganiad Blynyddol Atal Caethwasiaeth 2019 - 2020


cy > our_council > press_and_communications > latest_news > Cyllideb 2019/20 Cyngor Bro Morgannwg wedi'i chytuno\nCyllideb 2019/20 Cyngor Bro Morgannwg wedi’i chytuno\nMae Cyngor Bro Morgannwg wedi gosod cyllideb gwerth £226 miliwn ar gyfer y flwyddyn 2019/20.\nDydd Gwener, 08 Mis Mawrth 2019\nClustnodwyd £87 miliwn ohoni ar gyfer ysgolion a £48 miliwn arall ar gyfer gofal cymdeithasol i oedolion, ynghyd â gwasanaethau cyhoeddus hanfodol eraill.\nDywedodd y Cynghorydd John Thomas, Arweinydd y Cyngor, “Rydym wedi gosod cyllideb a fydd yn ein galluogi i barhau i gynnig gwasanaethau y mae eu safonau yn gweddu at yr awdurdod lleol sy’n perfformio orau yng Nghymru.\n“Mae galw am y gwasanaethau hynny, yn arbennig addysg a gofal cymdeithasol, yn parhau i gynyddu, ynghyd â’r gost o’u darparu. Fodd bynnag, nid ydym yn trosglwyddo’r costau hyn i breswylwyr yn unig.\n“Mae Cyngor Bro Morgannwg wedi gwneud arbedion o £55m ers 2010 – mwy na’r gyllideb gyfan ar gyfer gofal cymdeithasol i oedolion eleni. Er gwaethaf hyn, rydym yn wynebu mwy o her ariannol yn 2019/20 nag erioed.\n“Rydyn ni wedi gosod targed arbedion heriol iawn i ni ein hunain, o fwy na £3.8 miliwn ar gyfer y ddeuddeg mis nesaf. Rydym ni wedi cael llwyddiannau go iawn yn y blynyddoedd diweddar yn lleihau costau’r gwasanaethau rydym yn eu darparu, ac rwy’n ffyddiog iawn y gallwn ni drawsnewid y ffordd y mae gwasanaethau cyhoeddus yn cael eu cyflawni yn y Fro.”\nCytunwyd hefyd ar gynnydd o 4.9% ar gyfradd bresennol y dreth gyngor. Byddai hyn yn gosod y lefel am eiddo Band D ar £1,245.06 y flwyddyn am 2019/20.\nDyrannwyd cyllid yn y gyllideb a gytunwyd ar 8 Mawrth yn ystod cyfarfod llawn y Cyngor, ar gyfer dwsinau o wasanaethau ar draws pedwar prif faes gwaith y Cyngor.\nGosododd y Cynghorwyr y cyllid ar gyfer Dysgu a Sgiliau ar £105 miliwn. Gosodwyd y gyllideb ar gyfer gwasanaethau cymdeithasol ar £65 miliwn. Dyrannwyd £30 miliwn ar gyfer gwasanaethau tai a’r amgylchedd, gan gynnwys casgliadau gwastraff a chynnal a chadw ffyrdd.\nMae’r £4 miliwn sydd ar ôl yn mynd tuag at gynllunio ac adfywio, yn ogystal â’r amrywiaeth o swyddogaethau sydd eu hangen i gefnogi holl wasanaethau’r Cyngor.


Y Gweinidog yn rhoi cyfle i’r cyhoedd gael dweud eu dweud\nHafan > Newyddion > Gwella gwasanaethau cyhoeddus > 2010 > Y Gweinidog yn rhoi cyfle i’r cyhoedd gael dweud eu dweud Newyddion\nHeddiw bydd Carl Sargeant, y Gweinidog dros Gyfiawnder Cymdeithasol a Llywodraeth Leol, yn dechrau ar ei daith o amgylch Cymru i glywed barn defnyddwyr a darparwyr gwasanaethau cyhoeddus ynghylch sut i ddiogelu gwasanaethau yn y cyfnod heriol sy’n ein hwynebu.\nDydd Llun 06 Medi 2010\nYn ystod taith ‘Eich Gwasanaethau, Eich Llais’, bydd y Gweinidog yn ymweld â lleoliadau ar hyd a lled Cymru i glywed barn pobl leol am sut i ddarparu ac i wella gwasanaethau rheng flaen yn sgil cwtogi ar gyllidebau.\nMae’r daith yn rhan o strategaeth ehangach Llywodraeth y Cynulliad i wella effeithlonrwydd ar draws y sector cyhoeddus cyfan ac mae’n dilyn taith ddiweddar Carwyn Jones, Prif Weinidog Cymru, a fu’n ymweld â gwasanaethau cyhoeddus ar hyd a lled Cymru. Yn ystod yr wythnosau nesaf, bydd Jane Hutt, y Gweinidog dros Fusnes, hefyd yn ymweld â darparwyr gwasanaethau cyhoeddus ledled Cymru. Mae Carl Sargeant yn awyddus i gwrdd â phobl sydd â phrofiad ymarferol o’r gwasanaethau ac o ganlyniad, sydd mewn sefyllfa wych i roi eu barn ar y gwasanaethau hyn ar sail eu profiad a’u gwybodaeth.\n“Dyw’r ffaith bod y sector cyhoeddus yn wynebu toriadau dros y blynyddoedd nesaf ddim yn gyfrinach” meddai’r Gweinidog. “Bydd diogelu a gwella ein gwasanaethau gyda chyllidebau llai yn her.\n“Mae’n rhaid i ni gynllunio ymlaen llaw a pharatoi ar gyfer gwneud penderfyniadau anodd fel y gallwn ni barhau i ddarparu gwasanaethau o ansawdd uchel a gwasanaethau sy’n cael eu gwerthfawrogi. Mae’n rhaid i ni gydnabod na allwn ni barhau fel yr ydym ni ac mae’n rhaid i ni wneud pethau’n wahanol.\n“Bydd cydweithio yn allweddol i wneud i hyn ddigwydd. Dyw hyn ddim yn rhywbeth y gall Llywodraeth y Cynulliad ei wneud ar ei phen ei hun. Rwyf am glywed am yr heriau sy’n wynebu’n gwasanaethau, yn gyffredinol ac yn lleol a’r hyn y gallwn ni ei wneud i oresgyn yr heriau hyn.\n“Rydym am i ddarparwyr gwasanaethau, ar bob lefel o’r gweithlu, defnyddwyr gwasanaethau a’r cyhoedd fod yn rhan o hyn a dweud wrthym ni beth maen nhw’n feddwl y dylai gael ei wneud. Mae gan y bobl hyn brofiad o’n gwasanaethau felly, mae’n bwysig eu bod yn rhan o’r gwaith o baratoi ar gyfer y dyfodol.”\nUn o’r lleoliadau cyntaf yr ymwelir ag ef ar y daith fydd uned casglu gwastraff ym Mhen-y-bont ar Ogwr ac yno, caiff y Gweinidog gyfle i gwrdd â’r staff a chlywed eu barn hwy am sut y gellir gwella’r gwasanaeth. Hefyd, bydd y Gweinidog yn ymweld â chanolfan gelfyddydau ym Mhont Tyweli sy’n darparu gweithgareddau hamdden ac adloniant i bobl hŷn mewn ardaloedd gwledig yn Sir Gaerfyrddin a bydd y Gweinidog yn ymuno â heddwas wrth ei waith yn Llandrindod hefyd.\nYn ddiweddarach ar y daith, bydd y Gweinidog yn ymweld â safle RAF y Fali yn Ynys Môn i weld sut mae teuluoedd y rheini sydd yn y lluoedd arfog yn credu y dylid gwella gwasanaethau lleol er mwyn cwrdd â’u hanghenion hwy. Hefyd, mae’r Gweinidog yn awyddus i glywed gan bartneriaid o’r trydydd sector a bydd yn ymweld â nifer o gyrff a mudiadau gwirfoddol, gan gynnwys Swyddfa Gwirfoddolwyr y Fro yn y Bari.\nYn ystod yr ymweliadau, mae’r Gweinidog yn awyddus i drafod sut gellir gwella gwasanaethau lleol fel eu bod yn cyd-fynd â blaenoriaethau lleol a’r hyn y gall Llywodraeth Cynulliad Cymru ei wneud i helpu.\nYchwanegodd Carl Sargeant\n“Mae’n rhaid i ni ddeall beth mae cymunedau lleol am ei weld yn cael ei ddarparu fel blaenoriaeth ac yna penderfynu sut y gallwn ni gyflawni hyn ar lefel leol.\n“Mae’r heriau sy’n ein hwynebu yn galed ond trwy gydweithio, gallwn oresgyn yr heriau hyn a pharhau i ddarparu gwasanaethau o’r radd flaenaf lle mae eu hangen fwyaf.\n“Rwy’n edrych ymlaen at glywed barn cymaint o bobl ag sy’n bosibl yn ystod y daith hon. Dim ond trwy gydweithio y gallwn ni ddiwallu’r heriau sy’n ein hwynebu.”\n06 Medi 2010


E-fwletin 24 Chwefror 2016 | Cristnogaeth 21\nE-fwletin 24 Chwefror 2016\nMae llwch hanes yn gorwedd yn drwm ar Rydychen. Wrth grwydro strydoedd y ddinas yn ddiweddar fe’m trawyd gan y bensaernïaeth glasurol a’r etifeddiaeth ddeallusol rymus. Fe’m synnwyd hefyd gan y nifer o siopau oedd gan Oxfam yn y ddinas. Roedd logo’r mudiad yn amlwg ar siopau amrywiol ar hyd bob stryd. Yna fe wawriodd arna’ i mai yn Rhydychen y sefydlwyd yr elusen, wrth gwrs.\nYn 1942 cyfarfu llond llaw o Grynwyr, actifyddion ac academyddion y ddinas yn llyfrgell Eglwys Mair y Forwyn y Brifysgol i drefnu anfon cymorth at drigolion gwlad Groeg a oedd yn dioddef yn enbyd ar y pryd yn sgil meddiannu’r wlad honno gan yr Almaenwyr a blocâd economaidd gan y Cynghreiriaid. Canlyniad y cyfarfod oedd sefydlu’r Oxford Committee for Famine Relief. Ers hynny ac ers agor y siop elusen gyntaf yno yn 1948 tyfodd y mudiad o nerth i nerth. Heddiw ym Mhrydain mae gan OXFAM (newidiwyd yr enw yn 1963) 650 o siopau gyda 23,000 o wirfoddolwyr yn eu rhedeg.\nErs 1995 sefydlwyd Oxfam International yn bartneriaeth ryngwladol o 20 mudiad dyngarol sy’n gweithio i leihau tlodi, anghydraddoldeb ac anghyfiawnder mewn dros 90 o wledydd a draws y byd. Mae Oxfam GB bellach yn rhan o’r bartneriaeth honno a nhw, mae’n debyg, fu’n gweithio yn Haiti. Mae Oxfam yn dibynnu’n llwyr ar roddion gan unigolion a llywodraethau ac mae Oxfam International yn unig yn gwario tua 750 miliwn ewro’n flynyddol ar waith maes uniongyrchol.\nTrist iawn, felly, oedd sylwi ar ddwy fyfyrwraig ifanc tu allan i un o siopau Oxfam GB bnawn Mercher. Roedd un yn amlwg wedi ffansio dilledyn a oedd ar werth y tu fewn i’r siop ac roedd ar fin camu dros y trothwy i archwilio’r pilyn. Galwodd y llall arni’n floesg o’r palmant, “Come along Jessica, you know that we don’t support Oxfam anymore”.\nNawr does neb call yn mynd i amddiffyn unrhyw gamymddwyn gan swyddogion unrhyw sefydliad – yn Haiti mwy na Halifax, yn Oxfam mwy na Oxo. A ddylid cynnal ymchwiliad i’r honiadau? Wrth gwrs. Dyna fyddai unrhyw gorff cyfrifol yn ei wneud. Ond onid yw barnu a phardduo mudiad cyfan ar sail drwgweithredu hanesyddol gan rhai unigolion llac eu moes mewn un cangen o sefydliad byd-eang yn ffolineb o’r radd flaenaf? Yr eironi mawr yn achos y fyfyrwraig freintiedig a hyderus a welais i yn Rhydychen yw bod Oxfam yn cyflawni gwaith clodwiw ledled y byd i ymrymuso menywod a chryfhau eu hawliau, eu dylanwad a’u cyfleodd bywyd. Yn wir, dyna yw pwnc y cyntaf a’r ail o nodau creu newid y mudiad.\nSefydlwyd Oxfam mewn ymateb i fethiannau gwleidyddion. Wrth i benawdau’r wasg goch bwyntio bys barn at y mudiad heddiw, gwae i ni anghofio fod yna wleidyddion ym Mhrydain a fyddai wrth eu boddau o gael unrhyw esgus i dorri cyllideb yr Adran Datblygu Rhyngwladol. Maen nhw wedi casglu o amgylch eu tomen o gerrig ers meitin ac yn eiddgar i’w taflu.\nWel, beth wnawn ni ag Oxfam GB yn ei thrafferthion cyfredol, felly? Beth fyddai mab hynaf Mair y Forwyn wedi ei wneud yn y sefyllfa hon, sgwn i? Alla’ i ond meddwl amdano yn ysgrifennu’n bwyllog yn y llwch a’n gwahodd ni i daflu’r garreg gyntaf.\nCofnodwyd hwn yn E-Fwletin ar Chwefror 25, 2018 gan Golygydd.\n← E-fwletin 18 Chwefror 2018 E-fwletin 4 Mawrth 2018 →


1210CRACERNADOLIG cynradd >>uwchradd >>\nCRACER NADOLIG gan Susan MacLean\nFersiwn Saesneg Nod Meddwl am stori’r Nadolig, gan ddefnyddio gwrthrych Nadoligaidd syml.\nParatoad a deunyddiau Un gracer Nadolig.\nDau blentyn i dynnu’r gracer.\nGwasanaeth Gofynnwch i’r plant beth yw’r pethau sy’n gwneud iddyn nhw feddwl am y Nadolig. Dangoswch eich cracer Nadolig iddyn nhw, a dywedwch eich bod chi’n mynd i ddefnyddio hon i ddweud hanes y Nadolig cyntaf wrthyn nhw.\nDydyn ni ddim yn gwybod beth sydd y tu mewn i’r gracer yma nes y byddwn ni wedi ei hagor hi - syrpreis! Pa syrpreisys ydych chi’n gobeithio’u cael y Nadolig yma? Fe gafodd Mair a Joseff syrpreis mawr, oherwydd roedd Duw wedi eu dewis nhw i wneud rhywbeth arbennig iawn. Fe ddaeth yr Angel Gabriel at Mair a dweud wrthi, er nad oedd wedi priodi gyda Joseff eto, ei bod yn mynd i gael babi bach. Ac nid unrhyw fabi bach fyddai hwn! Roedd hi, Mair, wedi cael ei dewis i fod yn fam i fab Duw, ac roedd Duw eisiau iddi hi a Joseff fagu’r babi bach. Dyna beth oedd syrpreis iddyn nhw!\n(Gofynnwch i ddau blentyn dynnu’r gracer.) Mae’r glec yn gallu ein dychryn weithiau os yw’r glec yn glec fawr. (Holwch beth arall sy’n dychryn y plant.) Roedd y bugeiliaid yn y caeau wedi cael braw. Beth oedd wedi eu dychryn nhw? Fe wnaethon nhw weld angylion. Roedden nhw wedi dychryn yn ofnadwy. Ond, fe ddywedodd yr angylion wrthyn nhw am beidio ag ofni, roedd ganddyn nhw newyddion da i’r bugeiliaid. (Gofynnwch i’r plant beth oedd y newydd da hwnnw – roedd Iesu wedi’i eni ym Methlehem!)\nFel arfer mae papur bach mewn cracer gyda jôc neu bos arno. (Darllenwch y jôc neu’r pos sy’n eich cracer chi.) Roedd proffwydi’r Hen Destament yn aml yn siarad am beth oedd yn mynd i ddigwydd tua’r adeg y byddai Iesu’n cael ei eni. Fe wnaethon nhw ddisgrifio ble byddai’n cael ei eni, ac fe wnaethon nhw ddweud llawer o bethau eraill am ei fywyd. Doedd pawb ddim yn deall beth oedd y proffwydi’n ceisio’i ddweud, a doedd pawb ddim yn deall mai Iesu fyddai’r ateb i’r holl bethau hyn roedd y proffwydi wedi sôn amdanyn nhw. Ond, wrth i ni nawr edrych yn ôl ar y pethau yr oedd y proffwydi’n ei ddweud ganrifoedd cyn i Iesu gael ei eni, fe allwn ni weld yn glir fod y pethau hynny wedi dod yn wir yn Iesu Grist. Roedd Iesu fel ateb i’r pos - sef y pethau roedd y proffwydi wedi eu nodi.\n(Tynnwch yr het allan o’r gracer, a’i gwisgo. Nodwch ei lliw a’i siâp ac ati. Holwch, fyddech chi’n gwisgo hon am eich pen i’w gadw’n gynnes pan fyddwch chi’n mynd allan? Na? Pam? Holwch beth yw pwrpas yr het - mae fel coron. Pwy sy’n gwisgo coron? Brenin neu frenhines.) Mae’n dweud yn y Beibl bod Iesu’n frenin, ond nid fel brenin neu frenhines ar wlad. Mae’r Beibl yn dweud mai Iesu yw Brenin y Brenhinoedd, sy’n golygu ei fod yn Frenin ar bawb, hyd yn oed yn Frenin ar holl frenhinoedd y byd. Mae Cristnogion yn credu bod Iesu’n Frenin y bydysawd.\n(Dywedwch fod un peth ar ôl yn y gracer - anrheg! Tynnwch yr anrheg allan a’i ddangos i bawb. Fe ddaeth y doethion ag anrhegion i Iesu. Gofynnwch i’r plant beth oedd yr anrhegion rheini - aur, thus a myrr.) Fe fydd pob un ohonom yn hoffi cael anrhegion ar adeg y Nadolig, ond heb Iesu, fyddai dim Nadolig o gwbl! Ar adeg y Nadolig, fe fyddwn ni’n cofio am un anrheg arbennig iawn, sef Iesu ei hun a ddaeth i’r byd yn anrheg i bob un ohonom.\nAmser i feddwl Wrth i ni fwynhau’r holl bartïon, y bwyd a’r anrhegion ar adeg y Nadolig, gadewch i ni beidio ag anghofio am y Nadolig cyntaf un hwnnw, a chofio am Iesu’n cael ei eni.\nGweddi Diolch i ti, o Dduw, am yr holl bethau da rydyn ni’n eu mwynhau ar adeg y Nadolig. Helpa ni i feddwl am y Nadolig cyntaf un hwnnw, a chofio am Iesu’n cael ei eni.\nEmyn Canwch un o hoff garolau plant yr ysgol.


Seicoleg a Chwnsela - University of Wales Trinity Saint David\nPCYDDS Hafan/Llyfrgell ac Adnoddau Dysgu/Canllawiau Pwnc/Seicoleg a Chwnsela\nCwnsela, cyfarwyddo a gwasanaethau cysylltiedig\nMae cylchgronau cyfredol ym meysydd Seicoleg a Chwnsela i’w cael ar lawr cyntaf Llyfrgell Townhill, yn yr Ystafell Gylchgronau. Mae ôl-rifynnau diweddar yn cael eu storio y tu ôl i’r rhifyn cyfredol ac mae’n bosibl cael gafael ynddynt drwy godi’r silff flaen. Mae ôl-rifynnau hŷn yn cael eu cadw yn Ystafell y Staciau Cylchgronau ar lawr gwaelod Llyfrgell Townhill. Gosodir y cylchgronau yn nhrefn yr wyddor yn ôl eu teitl.\nMae hyd yn oed fwy o gylchgronau Seicoleg a Chwnsela ar gael yn electronig. Cewch fynediad i’r rhain yn uniongyrchol thrwy ‘Cronfeydd Data A-Z’. Mae’r canlynol yn gronfeydd data defnyddiol â thestun llawn: PsycARTICLES sy’n cynnwys erthyglau â thestun llawn o gylchgronau seicoleg a Science Direct.\nMae’r adran gyfeiriol ar lawr gwaelod Llyfrgell Townhill.\nMae ffynonellau cyfeiriol ar-lein defnyddiol yn cynnwys cronfeydd data megis Newsbank ac Oxford Reference Online, y cewch fynediad iddynt drwy’r ddolen i’r ‘Cronfeydd Data’.


Teithiau Tywys Addysgiadol\nHafan > Mwynhau > Arfordir a Chefn Gwlad > Llynnoedd a Pharc Gwledig Cosmeston > Teithiau Tywys Addysgiadol\nMae gan y tîm selog o bentrefwyr proffesiynol gymaint i’w ddweud wrth eu hymwelwyr wrth iddynt eu haddysgu a’u diddanu.\nYm Mhentref Canoloesol Cosmeston, rydyn ni’n cynnig cyfle i ysgolion a grwpiau i gamu’n ôl mewn hanes i weld sut beth oedd bywyd go iawn y bobl dlawd a chyfoethog oedd yn byw ym maenor Cosmeston, ger Penarth, ym Mro Morgannwg.\nBydd profiad eich grŵp yn amrywio o ran yr agweddau a’r farn a fynegir gan y math o gymeriad mae eich tywysydd yn ei gynrychioli.\nWalter the reeve in the doorway to his cottage\nWalter y stiward yw dyn dethol yr arglwydd, ac mae’n rhedeg busnes y pentref ar ei ran. Mae’r stiward yn ddyn pwysig, ac mae ganddo’r fantais o fod yn ddyn ‘rhydd’ sy’n medru gofyn arian am ei waith.\nYn ystod taith arferol, bydd disgyblion/grwpiau yn clywed sut beth oedd bywyd go iawn yn y pentref yn 1350. Ar ben hynny, ceir gwybodaeth am arfau ac arfwisgoedd, bwyd, y cosbau erchyll a roddwyd i droseddwyr, a meddyginiaethau a thriniaethau canoloesol.\nHyd y daith: 40 munud\nUchafswm y nifer yn y grŵp: 30 o blant\nMae’r holl dywyswyr wedi eu hyfforddi mewn technegau dehongli yn y person cyntaf a’r trydydd person i ategu profiad canoloesol y disgyblion.\nBydd y daith yn dod i ben yn yr amgueddfa yn y bwthyn bach gwyn. Fe welwch nifer o arteffactau yn yr amgueddfa, ac mae gwybodaeth amdanynt ar yr hysbysfyrddau gwybodaeth ar y muriau. Cewch dreulio faint bynnag o amser ag yr hoffech yn yr amgueddfa ar ddiwedd y daith dywys.\nMae gweithgareddau atodol ar gynnig y gellir eu hychwanegu at daith sylfaenol y pentref canoloesol. Mae pob un o’r gweithgareddau’n ychwanegu 20 munud at amser y daith. Ymhlith y gweithgareddau sydd ar gael ar hyn o bryd, mae:\nArfau a rhyfel\nOs oes gennych ofynion neu bynciau penodol yr hoffech i’ch tywysydd eu cynnwys, fe wnawn ein gorau i gyflawni hyn.\nI ragnodi taith ac am wybodaeth am brisiau cyfredol y teithiau a’r gweithgareddau atodol, cysylltwch â chanolfan yr ymwelwyr.\nCyn iddynt ddod yma ar daith addysgiadol, mae croeso i gynrychiolwyr ymweld â ni i drafod y diwrnod a chynnal asesiad risg ar y safle.


Glynn Vivian yn dod yn Oriel Gelf Noddfa gyntaf y DU\nDydd Mercher 24 Tachwedd 2021 // by laura.gill\nOriel Gelf Glynn Vivian Cyngor Abertawe yw’r oriel gyntaf yn y DU i dderbyn gwobr Oriel Gelf Noddfa.\nMae’r Gwobrau Noddfa, a gefnogir gan fudiad Dinas Noddfa’r DU, yn dathlu ymrwymiad sefydliad i sicrhau croeso cynnes a chynwysoldeb i bawb.\nY llynedd, dathlodd Abertawe 10 mlynedd fel Dinas Noddfa, ac mae gwobr yr oriel yn helpu i ddangos cefnogaeth barhaus yr ardal i ffoaduriaid a phobl sy’n ceisio lloches.\nDros y chwe blynedd diwethaf, mae’r Glynn Vivian wedi gweithio gyda Dinas Noddfa Abertawe i gynnig sesiynau celf wythnosol dan arweiniad ffoaduriaid a phobl sy’n ceisio lloches yn y gymuned leol.\nMeddai Aelod y Cabinet Robert Francis-Davies, “Mae Abertawe’n ddinas groesawgar ac mae ein sector diwylliannol yn chwarae rhan enfawr yn hynny.”\nCynhaliwyd digwyddiad Dinas Noddfa yn Theatr Volcano yng nghanol dinas Abertawe ar 12 Tachwedd. Yma derbyniodd yr oriel ei statws newydd yn swyddogol.\nGyda chefnogaeth grant Cymryd Rhan Cyngor Celfyddydau Cymru a Chyfeillion y Glynn Vivian, mae’r oriel yn darparu gweithdai, digwyddiadau, adnoddau celf a deunyddiau i bobl.\nMae’r pandemig wedi arwain at greu baner croeso; mae hon wedi’i harddangos yn yr oriel a bydd yn cael ei harddangos yn Amgueddfa Genedlaethol y Glannau y flwyddyn nesaf.\nMae prosiectau eraill gan grŵp croeso’r oriel wedi cynnwys arddangosfeydd cymunedol yn y Glynn Vivian, arddangosfa fosaig yn Ysbyty Treforys a phortreadau cyfranogwyr ar hysbysfyrddau o amgylch ardal Bae Copr sy’n dod i’r amlwg yng nghanol y ddinas.\nMeddai Funmilayo Olaniyan, Aelod o’r Pwyllgor Dinas Noddfa a cheisiwr lloches, “Mae’r Glynn Vivian yn gwneud gwaith gwych. Mae staff ac ymwelwyr yno’n dysgu o geiswyr lloches ac yn eu cynnwys mewn gweithgareddau creadigol.”\n“Trwy’r cyfyngiadau symud, roeddent wedi cynnwys ceiswyr lloches mewn nifer o ddigwyddiadau ar-lein.\n“Mae eu harddangosfeydd yn cynyddu ymwybyddiaeth yn y gymuned ehangach o geiswyr lloches. Mae hyn wrth wraidd yr hyn y mae Dinas Noddfa Abertawe’n ei wneud.”\nMeddai Thanuja Hettiarachchi, ffoadur a chydlynydd rhaglen dengmlwyddiant Dinas Noddfa Abertawe, “Mae’r Glynn Vivian yn gwneud popeth o fewn ei gallu i gynnwys ceiswyr noddfa yn eu holl weithgareddau.”\n“Er enghraifft, fe ddarparon nhw gardiau bws gan ganiatáu i bobl a oedd yn newydd i’r ddinas ymuno â gweithgareddau gyda phobl leol eraill.\n“Yn ystod y pandemig, mae Oriel Gelf Glynn Vivian wedi cadw pawb yn brysur fel rhan o’r gymuned lawn, nid trefnu pethau’n arbennig ar gyfer ceiswyr lloches a ffoaduriaid.”\nMeddai Karen MacKinnon, curadur y Glynn Vivian, “Rydym wrth ein boddau i ddod yn Oriel Noddfa gyntaf y DU.”\n“Sefydlodd ein cydweithwyr Dan a Richard y Grŵp Croeso dros chwe blynedd yn ôl i greu lle diogel a sicrhau bod creadigrwydd ar gael i bawb yn Abertawe.\n“Yn yr oriel, rydym yn credu bod celf yn gallu newid bywydau, cefnogi iechyd a lles gan greu cymdeithas fwy cynhwysol a helpu’r rheini sy’n cael trafferth.”\nMeddai Siân Summers-Rees, Prif Swyddog Dinas Noddfa’r DU “Mae’r Glynn Vivian yn adlewyrchu ein cysyniad o noddfa drwy gelfyddydau’n wych.”\n“Mae’n lleihau rhwystrau ac yn cysylltu â phobl sydd wedi cael profiad o geisio lloches.\nMae hyn yn digwydd yn ystod gweithgareddau creadigol ar y cyd â’r gymuned gynhaliol – mae’n cynyddu ymwybyddiaeth ac yn adeiladu gwydnwch, cyfeillgarwch a pherthnasoedd lle mae pobl yn cefnogi ei gilydd.”\nCategori: NewyddionTag: Abertawe, Celf, Glynn Vivian\nPrevious Post: « Terra Ferma – Perfformiadd\nNext Post: Oriel wedi’i dewis ar gyfer Cronfa Casgliadau Esmée Fairbairn »


Module WXC-3191: Ysgrifennu Caneuon, Bangor University\nCynnig cyflwyniad i’r myfyriwr i rai o elfennau pwysig wrth gyfansoddi caneuon. Cynigir dadansoddiadau o elfennau sy’n berthnasol i ganeuon poblogaidd o’r 1960au ymlaen er mwyn darparu’r myfyriwr i weithio yn unigol ac ar y cyd i ddatblygu syniadau ar gyfer perfformio, recordio a chyfansoddi caneuon, neu drefniannau o ganeuon eraill, fel rhan o asesiad y modiwl.\nBydd myfyrwyr yn cael eu cyflwyno yn ystod y darlithoedd i sylfeini cyfansoddi caneuon, gan gynnwys alaw (siapio alawol), harmoni (patrymau harmonig), ffurfiau penodol, gosod geiriau (lliwio geiriol), rhythm, gwead, ac yn y blaen. Trafodir yr elfennau hyn mewn perthynas ag idiomau ac arddulliau sy’n perthyn i ganeuon artistiaid megis Elton John a Joni Mitchell yn ystod y 1970au at arddulliau pop a roc mwy diweddar. Er mwyn cwblhau’r modiwl yn llwyddiannus, fe fydd angen i’r myfyriwr gynhyrchu portffolio o ganeuon a threfniannau o ganeuon gan un ai eu perfformio yn unigol neu mewn grŵp, neu eu recordio i safon boddhaol, neu wedi eu cyfansoddi a’u prosesu ar feddalwedd megis Sibelius.\nBydd yr ymarferiadau a gyflwynir yn dangos dychymyg creadigol cyfyngedig, rheolaeth gyfyngedig ar ddeunyddiau cerddorol, y ddealltwriaeth leiaf o’r hyn y gall yr adnoddau (p’un a fyddent yn offerynnol neu’n lleisiol) ei wneud, a thystiolaeth brin o feddwl deallusol.\nMae’r cyflwyniad yn dangos diffyg ymchwil, ac ynddo’i hun yn wael.\nBydd yr ymarferiadau a’r aseiniadau yn dangos lefel ddymunol o ddychymyg creadigol, gyda rheolaeth a datblygiad da ar ddeunyddiau cerddorol, ar sail hyfedredd technegol yn nefnydd adnoddau (offerynnol a/neu leisiol). Ceir hefyd dystiolaeth o graffter deallusol.\nMae’r cyflwyniad yn dangos ôl ymchwil drylwyr, ac ynddo’i hun yn dda.\nMae’r ymarferiadau a’r aseiniadau yn dangos lefel uchel o ddychymyg creadigol, gyda nodweddion unigol yn ymddangos o ran llais cyfansoddiadol a thelynegol, rheolaeth a datblygiad medrus ar ddeunyddiau cerddorol, a meistrolaeth dechnegol ar adnoddau (offerynnol a/neu leisiol). Ceir hefyd dystiolaeth o lefel uchel o allu o ran meddwl yn gysyniadol, craffu ar faterion perthnasol, gwreiddioldeb o ran ymdriniaeth a dealltwriaeth.\nMae’r cyflwyniad yn dangos ôl ymchwil fanwl, ac ynddo’i hun o safon uchel.\nMeddu ar wybodaeth fanwl am arddulliau a thechnegau ysgrifennu caneuon;\nDatblygu’r sgiliau angenrheidiol i gyflwyno gwaith i safon sy’n dderbyniol ar y lefel yma;\nMeddu ar y sgiliau a’r dulliau i’w galluogi i gyfansoddi caneuon i safon uchel ar y lefel yma, un ai o ran perfformio, recordiad neu wedi eu ysgrifennu mewn nodiant cerddorol;\nMeddu ar y ddawn i fynegi syniadau deallus a threiddgar ynglyn ag arddulliau caneuon a’u datblygiad hanesyddol, gan osod agweddau methodolegol a chysyniadaol addas i enghreifftiau penodol.\nCOURSEWORK Aseiniad 1\nFe fydd angen i’r myfyriwr gyflwyno trefniannau o ddwy gân. Fe fydd y gân gyntaf yn enghraifft benodol wedi ei osod gan gydlynydd y modiwl (fe fydd y gân yn wahanol ar gyfer Blynyddoedd 2 a 3). Fe fydd yr ail yn drefniant o gân wedi ei ddewis gan y myfyriwr, oddeutu 3 munud o ran hyd. Fe fydd disgwyl i’r myfyriwr gynnwys copi o fersiwn wreiddiol o’r gân gyda’u cyflwyniad (un ai fel trac mp3 neu mewn nodiant a ddefnyddiwyd ganddo/ganddi ar gyfer ei threfniant), ynghyd â’r geiriau lle bo’n berthnasol. Fe fydd gan y myfyriwr yr opsiwn o gyflwyno y ddwy gân un ai (1) mewn nodiant cerddorol llawn; (2) fel recordiad awdio, ynghyd â thaflen arweiniol; neu (3) mewn perfformiad byw yn Wythnos 8 o’r dosbarth (am fwy o fanylion ynglŷn â perfformiadau byw, gweler y sylwadau isod). Mae trefniant offerynnol o gân yn dderbyniol hefyd.\nCyflwyniad o oddeutu 8 munud o hyd yn trafod cân ddewis y myfyriwr. Gall fod yn gân mae’r myfyriwr yn ei edmygu neu’n gân wedi ei ysgrifennu gan y myfyriwr. Fe ddylai’r cyflwyniad ddefnyddio rhai o’r technegau dadansoddiadol a drafodwyd yn ystod y modiwl. Fe ddylai’r myfyriwr chwarae rhan o’r gân yn y dosbarth ac fe fydd yr amser a gymerir i wneud hyn yn ychwanegol i’r 8 munud. Fe ddylai’r cyflwyniad drafod elfennau cerddorol sy’n perthyn i’r gân, geiriau a’u hystyr, ond mae lle i gynnwys rhywfaint o wybodaeth cefndirol hefyd. Fe fydd y cyflwyniadau yn cael eu recordio. Fe ddylai’r myfyriwr fod ar gael i gyflwyno yn y ddosbarth yn un o’r darlithoedd neu’r seminarau yn wythnos 10 neu 11. Dylai’r myfyriwr sicrhau fod y deunydd cyflwyno (e.e. sleidiau, nodiadau) yn cael eu uwchlwytho ar Blacboard.\nCOURSEWORK Aseiniad 2\nCyflwyniad o ddwy gân wreiddiol yn cyfateb i rhwng 6-7 munud (ar gyfer myfyrwyr Blwyddyn 2) neu rhwng or 7-8 munud (ar gyfer myfyrwyr Blwyddyn 3). Gall y geiriau fod yn wreiddiol neu gan rhywun arall, ac un ai yn Gymraeg neu’n Saesneg. Fe fydd opsiwn i gyflwyno’r caneuon un ai (1) mewn nodiant cerddorol llawn; (2) fel recordiad awdio, ynghyd â thaflen arweiniol; neu (3) mewn perfformiad byw i’w gynnal yn Wythnos 13, gyda’r union ddyddiad i’w gadarnhau (am fwy o fanylion ynglŷn â perfformiadau byw, gweler y sylwadau isod).\nCyfres o ymarferiadau byr yn seiliedig ar alaw, rhythm a chyfeiliant. Fe fydd gan y myfyriwr yr opsiwn o gyflwyno’r asesiad yma un ai (1) mewn nodiant llawn, neu (2) fel recordiad awdio, ynghyd â thaflen arweiniol (lead sheet);\nUn-ar-ddeg darlith dwy awr o ran hyd (22 awr) ynghyd ag un-ar-ddeg seminar (11 awr). Fe fydd wythnos ddarllen yn ystod y semester dysgu (yr union wythnos i’w gadarnhau).\nFe fydd y modiwl yma’n cymeryd yn ganiataol fod myfyrwyr sy’n cyflwyno un ai recordiadau awdio neu gyfansoddiadau ar ffurf nodiant eisoes yn meddu ar ddealltwriaeth dda o sut i recordio lleisiau ac offerynnau ar feddalwedd recordio megis Logic neu Pro Tools (ar gyfer cyflwyniadau awdio) neu Sibelius a/neu MuseScore (ar gyfer cyflwyniadau mewn nodiant). Ni fydd digon o amser yn ystod y modiwl yma i gyflwyno’r myfyriwr i dechnoleg recordio neu feddalwedd prosesu cerddoriaeth, er mae’n bosib y bydd na drafodaeth ar rai agweddau ohonynt o bryd i’w gilydd. Fe fydd mynediad ar gael i’r stiwdios cerddoriaeth i’r rhai hynny sy’n dymuno recordio eu caneuon ar gyfer y modiwl. Cyfrifoldeb y myfyriwr fydd i drefnu a bwcio amseroedd i fynd mewn i’r stiwdios mewn digon o amser i recordio a chyflwyno eu gwaith.\nDim rhestr ddarllen penodol ar gyfer y modiwl yma.


Commodes and Bibliothèque Maisons du Monde - Ange et beaute\n1 550.00 EUR En savoir plus Maisons du Monde\nBibliothèque vintage Dean\n480.00 EUR En savoir plus Maisons du Monde\n2 190.00 EUR En savoir plus Maisons du Monde\nBibliothèque 3 corps en chêne vieilli Colbert\n3 490.00 EUR En savoir plus Maisons du Monde\nBibliothèque en sapin et métal blanc à motifs Taylor\nDilynwch Mae'r Erthygl Great Ynglŷn Dodrefn i'ch Helpu Chi Mae'r dodrefn eich bod yn dewis ar gyfer eich cartref yn dweud llawer am eich steil unigol. Weithiau, gall dod o hyd dim ond y darn cywir o ddodrefn yn ymddangos bron yn amhosibl. Fodd bynnag, gyda rhywfaint o gyngor da, gallwch ddod o hyd y dodrefn rydych eisiau am bris fforddiadwy. Cadwch darllen ar gyfer rhai awgrymiadau defnyddiol ar gyfer siopa dodrefn. Cyn prynu darn o ddodrefn, bob amser yn droriau agored a drysau.Yn ogystal, ni fyddant yn crafu y llawr fel y rhain mathau eraill o goesau fydd. Dylai'r coesau fod ynghlwm wrth y ffrâm, nid dim ond chael ei ychwanegu ar y gwaelod. Adnabod eich cyllideb o flaen amser. Dodrefn yn ddrud, ac mae'n hawdd i wario mwy na'r bwriad. Peidiwch â gadael eich hun yn mynd dros yr ochr. Ymrwymo eich hun i wneud teithiau lluosog i'r siop. Gwyliwch allan am werthiannau, a gwnewch yn siŵr eich bod ond yn prynu pan fydd yr amser yn iawn, felly byddwch yn aros o fewn eich cyllideb.Wrth siopa ar gyfer dodrefn ar-lein, peidiwch ag anghofio i gyfrifo llongau a thrin thaliadau i mewn i'r pris gwerthu cyffredinol. Hyn sy'n edrych fel bargen gwych a allai mewn gwirionedd yn costio mwy na phrynu yn lleol oherwydd llongau a thrin. Hefyd, os ydych yn dod o hyd i fargen ar-lein, ewch ag ef i'ch siop ddodrefn leol i weld a fyddant yn bodloni neu'n guro y pris ar-lein. Talu sylw agos at y warant, gan gynnwys hyd yr amser yn ogystal â'r hyn ei gwmpasu.Efallai gwely y dydd mewn trefn. Neu tabl sy'n gallu gwasanaethu fel desg pan fo angen. Bydd dodrefn sy'n aml-swyddogaethol eich gwasanaethu yn dda. Dilyn ffasiwn eich ystafell yn. Mae'n ymddangos fel tip syml, ond mae llawer o bobl yn cael eu dal i fyny yn y tueddiadau diweddaraf wrth brynu dodrefn. Maent yn cael y darnau cartref dim ond i ddarganfod nad yw'n gweithio o gwbl gyda gweddill yr ystafell. Gall hynny fod yn boen mawr i ddelio â, felly dewiswch arddulliau sy'n gweithio yn y cyntaf yn mynd o gwmpas.


Sut i gael prawf\nSut i gael prawf os oes gyda symptomau'r coronafeirws\nSut mae’r prawf yn cael ei gynnal\nProfi pobl heb symptomau (asymptomatig)\nOs ydych chi angen cyngor meddygol am eich symptomau\nPeidiwch ag ymweld â'ch meddygfa neu ysbyty i ofyn am brawf, gan y gallech heintio eraill.\nOs credwch fod y coronafeirws arnoch, dilynwch y canllawiau ar hunanynysu. canllawiau ar hunanynysu.\nNid oes angen i blant rhwng 0 a 4 oed gael prawf oni bai eu bod yn cael cyngor gan ddoctor. Gallant gael prawf os yw'r rhieni yn teimlo ei fod ym mudd y plentyn.\nEfallai y bydd eich bwrdd iechyd lleol yn cynnig prawf i chi os ydych chi'n teimlo'n sâl, hyd yn oed os nad oes gennych symptomau’r coronafeirws. Oni bai eich bod yn datblygu un o’r tri symptom cydnabyddedig, does dim rhaid i chi na’ch aelwyd hunaynysu.\nOs oes gennych symptomau’r coronafeirws, mae'n rhaid i chi gael prawf o fewn 5 diwrnod o gael symptomau, gan fod y prawf yn gallu dweud a yw’r coronafeirws arnoch chi nawr, nid a oedd y feirws arnoch chi o’r blaen.\nGallwch wneud cais am brawf ar eich cyfer chi eich hunan neu ar gyfer rhywun arall yn eich cartref. Mae hyn yn cynnwys oedolion a phlant, gan gynnwys plant o dan 5 mlwydd oed.\nGwneud cais am brawf ar-lein\nGwnewch gais am brawf ar-lein (ar GOV.UK)\nBydd angen ichi nodi eich cod post. Bydd y system yn cynnig apwyntiadau ichi yn y safleoedd profi agosaf sydd â llefydd gwag.\nOs nad oes profion ar gael, rhowch gynnig arni eto yn nes ymlaen gan fod profion yn dod yn rhydd yn ystod y dydd.\nFfoniwch 119 rhwng 7am a 11pm (nid oes angen talu am alwadau).\nGall pobl sydd â nam ar y clyw neu’r lleferydd ffonio 18001119.\nMae’r gwasanaeth hwn ar gael i’ch helpu i drefnu prawf, ond ni all roi cyngor clinigol.\nMae’r gwasanaeth ar gael i’ch helpu drwy bob cam o’r broses brofi. Mae’n cynnig cymorth mewn hyd at 650 o ieithoedd, gan gynnwys Iaith Arwyddion Prydain (BSL).\nProfi COVID-19 â chymorth gartref\nOs nad ydych yn gallu gwneud prawf cartref eich hun nac yn gallu mynd at safle profi dylech alw 119 ac esbonio bod angen arnoch brawf COVID-19 â chymorth gartref.\nBydd y triniwr galwadau yn rhoi rhif ffôn i chi i’ch bwrdd iechyd lleol. Galwch y rhif i drefnu ymweliad cartref.\nBydd eich bwrdd iechyd lleol yn trefnu dyddiad ac amser i’ch cynorthwyo â’ch prawf. Byddant naill ai yn eich galw cyn cyrraedd neu gytuno ar gyfrinair gyda chi y gall y profwyr ei ddefnyddio i brofi eu hunaniaeth pan fyddant yn cyrraedd wrth y drws.\nCaiff canlyniadau’r prawf eu hanfon drwy neges testun, felly bydd eisiau i chi roi rhif ffôn symudol. Gall fod yn eich rhif eich hun neu rif rhywun a all fod yn gysylltiad dynodedig i chi.\nMae’r prawf PCR yn chwilio am am god genetig y feirws. Yn ystod y prawf bydd swab yn cael ei gymryd o’r tu fewn i’ch trwyn a chefn eich gwddf, gan ddefnyddio ffon gotwm hir.\nGallwch chi eich hunan gymryd y swab neu gall rhywun arall ei wneud ichi. Mae’n rhaid i riant neu warcheidwad gynnal y prawf swab ar gyfer plant sy’n 11 oed neu’n iau.\nMae gwahanol systemau a phrosesau ar gael i chi er mwyn cael canlyniad eich prawf. Pan fyddwch yn archebu eich prawf, byddwch yn cael mwy o wybodaeth am sut y cewch eich canlyniad. Dylech gael canlyniad eich prawf o fewn 72 awr.\nFfoniwch 119 os na fyddwch wedi cael canlyniad eich prawf o fewn 72 awr, os ydych wedi cael prawf mewn:\ncanolfan profi torfol\nuned brofi symudol\nsafle profi lleol\nOs ydych chi’n weithiwr hanfodol ac wedi cael prawf mewn uned brofi gymunedol sy’n cael ei gweithredu gan y bwrdd iechyd lleol, cysylltwch â’ch bwrdd iechyd lleol os oes gennych gwestiynau ynglŷn â chanlyniadau profion.\nOs ydych chi wedi cael canlyniad eich prawf a bod gennych gwestiynau neu os ydych chi angen cyngor pellach, darllenwch Wybodaeth Iechyd Cyhoeddus Cymru ar gyfer unigolion sydd wedi cael prawf COVID-19.\nNid oes gan bron i 1 o bob 3 person sydd â’r coronafeirws symptomau. Gallent fod yn lledaenu’r feirws heb wybod hynny.\nMae’r profion llif unffordd cyflym ar gyfer pobl heb symptomau. Os ydych dros 11 oed fe'ch anogir i gymryd profion yn rheolaidd.\nOs cewch ganlyniad prawf llif unffordd positif, rhaid i chi hunanynysu ar unwaith a dilyn y canllawiau hunanynysu.\nCael profion llif unffordd COVID-19 cyflym os nad oes gennych symptomau.\nCysylltwch â gwasanaeth coronafeirws 111 neu eich meddyg teulu os ydych yn teimlo nad yw eich symptomau yn gwella neu os ydych chi angen cyngor.\nOs na allwch ddefnyddio’r rhyngrwyd, ffoniwch 111. Mewn argyfwng, ffoniwch 999 a rhowch wybod i’r unigolyn a fydd yn cymryd yr alwad fod gennych chi neu aelod o’ch teulu symptomau COVID-19.


Y SEREN ORLLEWINOL gan Huw Walters,\nYN NIWEDD wythdegau'r bedwaredd ganrif ar bymtheg, gwnaeth Samuel Colgate o Efrog Newydd, ap�l am ddiogelu etifeddiaeth hanesyddol Bedyddwyr y Taleithiau Unedig. Yr oedd Colgate, un o feibion William Colgate, y canhwyllwr a'r gwneuthurwr sebon, erbyn hynny wedi dod yn ŵr eithriadol o gyfoethog ac yn berchennog ar gwmni enwog Colgate-Palmolive. Fel Bedyddiwr o argyhoeddiadau cryfion iawn, roedd yn awyddus i sefydlu casgliad o ddogfennau a defnyddiau eraill yn ymwneud � hanes yr enwad yn America i'w diogelu mewn llyfrgell, a fyddai yn y man, yn dwyn ei enw.\nCodwyd y mater yng nghyfarfodydd Cymanfa Bedyddwyr Cymraeg Dwyrain Pennsylvania yn 1890, ac yn null traddodiadol y Cymry, ffurfiwyd pwyllgor arbennig gan y Gymanfa honno i geisio crynhoi ynghyd gofnodion a dogfennau yn ogystal � deunydd printiedig yn ymwneud � Bedyddwyr Cymraeg y Taleithiau Unedig. Ym mis Mai y flwyddyn honno cyhoeddwyd llythyr yn nhudalennau Y Wawr, cylch grawn misol Bedyddwyr Cymraeg America ar y pryd, gan y Parchedig W. F. Davies, Nanticoke, yn apelio am gop�au o Y Seren Orllewinol, y misolyn a gyhoeddwyd dan nawdd y Bedyddwyr yn Utica, Efrog Newydd a Pottsville, Pennsylvania. 'Yr ydym yn barod i dalu pob treuliau am eu cludo bob ffordd, os mai eu benthyg a gawn, neu bris rhesymol am bob rhifyn, os gwerthir hwy,' meddai W. F. Davies yn ei lythyr.\nY mae i'r Seren Orllewinol, y cyhoeddwyd ei rifyn cyntaf ym mis Gorffennaf 1844, hanes diddorol y bwriadaf ei adrodd mewn man arall yn y dyfodol agos. Digon yw dweud yn y fan hon ei fod yn gyhoeddiad anhepgor ac yn gloddfa werthfawr o ddefnyddiau i bwy bynnag a fyn olrhain hanes eglwysi'r Bedyddwyr yng nghymunedau Cymreig America, ac yn enwedig yn nhaleithiau Efrog Newydd a Pennsylvania yn ystod y pum mlynedd ar hugain rhwng 1844 a 1869.\nCeir ymhlith casgliadau Adran y Llyfrau Printiedig yn Llyfrgell Genedlaethol Cymru rediad sylweddol ond anghyflawn o'r Seren Orllewinol, ac wrth i mi gasglu defnyddiau ar gyfer Llyfryddiaeth Cylchgronau Cymreig, 1735-1850, a gyhoeddwyd gan y Llyfrgell yn 1993, bu'n rhaid imi ohebu � nifer o lyfrgelloedd ac archifdai yng Nghymru ac America yn chwilio am rifynnau coll o'r Seren. Llwyddais i ddod o hyd i gasgliad o rai o'r rhifynnau yn Llyfrgell Prifysgol Harvard, Massachusetts, a'r rheini'n rhifynnau a fu, ar un adeg, yn eiddo i Robert Everett, brodor o Gronant, Sir y Fflint, a fu'n weinidog gyda'r Annibynwyr Cymraeg yn Utica, a sefydlydd a golygydd Y Cenhadwr Americanaidd, misolyn ei enwad. Trwy drefniant arbennig � swyddogion Llyfrgell Prifysgol Harvard, llwyddwyd i sicrhau cop�au ar ficroffilm o'r rhifynnau hyn ar gyfer casgliadau'r Llyfrgell Gened�laethol.\nOnd beth tybed a ddaeth o ap�l W. F. Davies am gop�au o'r Seren yn Y Wawr ym mis Mai 1890? Gwyddom, yn �l cofnodion cwrdd chwarter Bedyddwyr Dwyrain Pen�nsylvania, a gyhoeddwyd eto yn Y Wawr ym mis Hydref 1890, bod y Gymanfa wedi awdurdodi'r pwyllgor a sefydlwyd i gasglu'r rhifynnau, i fanteisio ar drysorfa ariannol y Gymanfa ei hun, ac mae'n bur debyg i'r ap�l am gop�au gael cryn lwyddiant. Ond beth a ddigwyddodd i'r rhifynnau coll hyn? Dyma fynd ati wedyn i chwilio ymhellach drwy bum cyfrol fawr yr Union List of Serials Held in Libraries in the United States and Canada, a gweld rhestru'r Seren Orllewinol yno, a bod rhediad pur gyflawn o'r chwe chyfrol ar hugain i'w cael ymhlith casgliadau Cymdeithas Hanes Bedyddwyr America, yn Llyfrgell Samuel Colgate yn Rochester, Efrog Newydd.\nCysylltais � Susan Eltscher, Cyfarwyddwr y Llyfrgell ym mis Ebrill 1986, yn ei holi ynghylch y posibilrwydd o ffilmio'r rhediad o'r Seren ar gyfer Llyfrgell Genedlaethol Cymru. Ond och a gwae! Roedd y casgliad, erbyn hynny, wedi diflannu o'r silffoedd, ac ni wyddai Ms Eltscher na neb arall ddim oll amdano. 'Unfortunately, Y Seren Orllewinol is no longer in our collection,' meddai mewn llythyr dyddiedig 29 Ebrill 1986. Ymhellach: 'I have no information about its disposition, and can only assume it was withdrawn from the collections'. Doedd dim i'w wneud felly, ond mynd ati i chwilio'r rhifynnau a oedd eisoes ar gael yn llyfrgell Genedlaethol Cymru, yn ogystal �'r cop�au microffilm a gafwyd o Harvard. Ac mae'r cofnod am Y Seren Orllewinol, fel y'i ceir yn Llyfryddiaeth Cylchgronau Cymreig, yn seiliedig ar y rhifynnau hyn.\nFodd bynnag, yn ystod gwanwyn 1998 b�m yn gohebu ag ymchwiliwr o dde Cymru a oedd wrthi ar y pryd, yn ceisio olrhain ei gysylltiadau teuluol yn y Taleithiau Unedig. Soniodd yng nghwrs yr ohebiaeth, ei fod wedi llythyru ag aelod o staff Llyfrgell Samuel Colgate, a'i fod wedi llwyddo i sicrhau llungop�au o rai erthyglau a gyhoeddwyd yn Y Seren Orllewinol. Fe'm syfrdanwyd. Cysylltais � Chyfarwyddwr y Llyfrgell ar unwaith, a'i hatgoffa am yr ohebiaeth a fu rhyngom yn 1986. Fe'm hatebodd ym mis Mai 1998, a'm hysbysu bod rhannau o gasgliadau Cymdeithas Hanes Bedyddwyr America wedi eu symud o Rochester i'w canolfan newydd yn Valley Forge, Pennsylvania yn 1986. 'It may be that the disruption of removing a portion of the collections had left enough disorder here that we were unable to find Y Seren Orllewinol,� medd hithau.\nBid a fo am hynny, y peth pwysig i'w gofio bellach, yw bod y casgliad o'r Seren a gynullwyd gan y Parchedig W. F. Davies, yn dilyn ei ap�l am rifynnau ym mis Mai 1890, yn parhau i fod ym meddiant Cymdeithas Hanes Bedyddwyr America, ac mae trefniadau eisoes ar y gweill i sicrhau cop�au meicroffilm o'r rhifynnau hyn ar gyfer casgliadau ein Llyfrgell Genedlaethol.


'Guest of Honour' Taiwan yng Ngŵyl Gomics Brwsel 2013 - Gohebydd yr UE\n'Guest of Honour' Taiwan yng Ngŵyl Gomics Brwsel 2013\nHeb amheuaeth Brwsel, man geni newyddiadurwr hedfan enwog Hergé Tintin, yw prifddinas y byd llyfrau comig. Bob blwyddyn ar ddechrau mis Medi, mae'r ddinas yn dathlu ei harwyr papur lliwgar. O 6-8 Medi, mae Brwsel yn trawsnewid ei hun yn Mecca pothellu ar gyfer cariadon comig. Mae mwy nag 20 o lyfrwerthwyr a golygyddion, wyth arddangosfa enfawr, cannoedd o awduron comics a nifer o animeiddiadau yn gwahodd oedolion a phlant i gamu allan o flwch cul bywyd beunyddiol i fyd sifalri, antur, ffantasi a hiwmor sy'n agored dros 3,000 metr sgwâr.\nAr gyfer ei rifyn yn 2013, mae Gŵyl Gomics Brwsel a Chanolfan Ddiwylliannol Taiwan ym Mharis, yn falch o gyflwyno Taiwan fel 'Guest of Honour '. Gyda stondin wedi'i chysegru'n llwyr iddo ac ym mhresenoldeb pum awdur llyfrau comig enwog o Taiwan yma ar gyfer yr achlysur, bydd ymwelwyr yn cael cyfoeth Llyfr Comig Taiwan. Mae'r pum awdur o fri hyn yn benderfynol o chwythu gwynt egsotig i fyd comics sydd wedi'i ddominyddu'n bennaf gan Ewrop. Bydd ymwelwyr yn cael cyfle i weld eu campweithiau gwreiddiol, cwrdd â'r artistiaid yn bersonol a chael eu sgubo gan ddychymyg yr artistiaid. Mae presenoldeb yr awduron Taiwan hyn yn cysylltu'r Ŵyl Gomics â'r Canolfan Stribed Comig Gwlad Belg a fydd yn cynnal arddangosfa ar yr un pryd rhwng 11 Medi a 27 Hydref ar Master Chiu, arlunydd enwog o Taiwan a fydd hefyd yn bresennol yn yr Ŵyl.\nNid yw'n gyd-ddigwyddiad bod Taiwan wedi'i ddewis fel Gwestai Anrhydedd. Mae llawer wedi newid ers yr hen ddyddiau pan nad oedd artistiaid Taiwan gyda phensil miniog yn ddim mwy na chyfranwyr anhysbys i'r diwydiant dylunio rhyngwladol. Mae cenhedlaeth newydd o 'awduron cartwn' Taiwan wedi codi, yn benderfynol o gystadlu â gwledydd fel Ffrainc a Gwlad Belg lle mae'r 9th Mae'n ymddangos bod celf wedi bod yn rhan o'r cof diwylliannol cenedlaethol am byth. Mae rhai ohonyn nhw wedi cael eu canmol dro ar ôl tro mewn gwyliau comig rhyngwladol, wedi arddangos dramor ac wedi gweld eu gwaith yn cael ei gyfieithu i wahanol ieithoedd. Mae cydnabyddiaeth gan sefydliad mawreddog fel Canolfan Stribed Comig Brwsel yn tynnu sylw at fywiogrwydd ac ansawdd artistig celf comig Taiwan hyd yn oed yn fwy.\nTalu gwrogaeth i gelf comig Taiwan heb gynnwys y Chiu Row-hir hyped fel rhwyfo heb rhwyfau. Campwaith cymdeithasol beirniadol Chiu Seediq Bale (teitl gwreiddiol: Gwrthryfel Wushe), ditiad epig a chymdeithasol hanesyddol am wrthryfel cynhenid Seediq yn erbyn meddiannaeth Japan yn Taiwan yn y 1930au, a'i addasiad ffilm diweddar Bal Seediqe (2011), wedi achosi ton llanw yn sinema Taiwanese a chelf comig. Bydd y platiau stribed gwreiddiol yn cael eu harddangos mewn arddangosfa unigryw yn oriel Canolfan Stribed Comig Gwlad Belg.\nGwestai Taiwanese arall a ganmolir yn fawr yn yr ŵyl yw Chen Hung-Yao, sy'n enwog am straeon am kung fu a sifalri fel Y Daith Fawr i'r Gorllewin, Chwedl Yi Dao a'i gyhoeddiadau diweddaraf Tric Amser, casgliad o bum stori ffuglen wyddonol am y perthnasoedd sydd gan fodau dynol â thechnoleg. Gyda'i arddull bwrdd stori di-lol cocky, techneg naratif a fenthyciodd o ffilm, llwyddodd Chen i ddal y zeitgeist ac mae'n sefyll allan o'r dorf, gan ddangos arbenigedd y tu hwnt i gymharu.\nY trydydd aderyn yn y nyth artistig sy'n hedfan drosodd o Taiwan ar gyfer yr achlysur yw Xiao Zhuang, cyn-adman a ddaeth yn enwog gyda'i gampwaith Y Ffenestr, portread pwerus o bobl gyffredin yn brwydro i gyrraedd Taiwan yn yr 1980au, wedi'i garcharu rhwng gobeithion democratiaeth a rhwystredigaeth mewn cymdeithas ddefnyddwyr sy'n globaleiddio.\nBydd Li-Chin Lin ac Ahn Zhe yn cyflwyno print glas o Taiwan ifanc, trefol i ymwelwyr yr ŵyl. Yn y nofel graffig hunangofiannol ac arobryn Taiwan, Mae Lin yn cofio ei phlentyndod o dan y drefn unbenaethol ac yn dod â mewnwelediad personol iawn i'r cyfyng-gyngor y mae'n rhaid i'w chenhedlaeth ei hwynebu wrth fynd ar drywydd democratiaeth. Mae Ahn Zhe wedi gwneud ffilmiau wedi'u hanimeiddio am fwy na thair blynedd, cyn dewis bywyd fel dylunydd graffig. Mae hen ffilmiau du a gwyn yn dylanwadu'n gryf ar ei luniau monocromatig, er bod y straeon eu hunain yn berswadiad cywir o Taiwan modern.\nMae Tung Kuo-yu, Cynrychiolydd yn yr UE a Gwlad Belg, a Chen Chih-Cheng, Cyfarwyddwr Canolfan Ddiwylliannol Taiwan ym Mharis, yn gwahodd ymwelwyr i ymweld â Stondin Taiwan a mwynhau campweithiau'r pum artist o fri hyn ynghyd â chymryd rhan mewn nifer o weithdai. , seminarau a gweithgareddau eraill.\nPynciau cysylltiedig:Gŵyl Gomics Brwsel 2013Canolfan Llain Comig BrwselChen Chih-ChengTung Kuo-yu\nUndeb Amaethwyr Cymru yn gwahodd enwebiadau Person Llaeth Cymru rhagorol\nGweriniaeth Tsieina (Taiwan) yn cyfrannu at ddiogelwch morwrol yn Somalia


Prif organau system resbiradu'r corff yw'r ysgyfaint (neu ar lafar: sgyfaint), sy'n galluogi pobl ac anifeiliaid eraill i anadlu. O fewn mamaliaid a fertebratau eraill, lleolir dwy ran yr ysgyfaint ger yr asgwrn cefn - o boptu'r galon. Eu pwrpas yw tynnu (neu 'echdynnu') ocsigen o'r atmosffer a'i basio ymlaen i lif y gwaed yn y corff. AR yr un pryd caiff y carbon deuocsid ei ryddhau yn ôl i'r atmosffer; gellir disgrifio hyn fel proses o gyfnewid nwyon. Caiff y symudiadau sy'n galluogi i'r anadlu hyn ddigwydd ei reoli gan gyhyrau. Mewn llawer o anifeiliaid y prif gyhyr yw y llengig. yr ysgyfaint hefyd sy'n galluogi anifeiliaid i wneud synnau gwahanol e.e. siarad, udo, mewian a brefu.\nMae gan fodau dynol ddwy ysgyfaint: y chwith a'r dde. yn Gymraeg defnyddir y gair ysgyfant weithiau am un rhan. Maent wedi eu lleoli yg ngwactod y thoracs yn y fron. Mae'r ysgyfaint dde yn fwy na'r chwith, gan fod yr ysgyfaint chwith yn rhannu lle gyda'r galon. Gyda'i gilydd mae'r ddwy ysgyfaint yn pwyso 1.3 kg. Maen nhw'n ffurfio rhan isaf y pibellau anadlu sy'n cychwyn yn y trachea ac yn canghenu i'r bronci a'r bronciolau (neu fronciolynnau) ac sy'n derbyn aer i fewn. Mae'r 'canghenau' hyn yn parhau i rannu a lleihau nes bod yr aer yn cyrraedd alfeoli meicrosgopig, ble mae'r broses o gyfnewid nwyon yn digwydd. Gyda'i gilydd mae'r ysgyfaint yn cynnwys 2,400 cilometr (1,500 mi) o bibelli a 300 - 500 o alfeoli.\nWedi dod o "https://cy.wikipedia.org/w/index.php?title=Ysgyfaint&oldid=11040822"\nLast edited on 8 Ebrill 2022, at 12:52\nNewidiwyd y dudalen hon ddiwethaf ar 8 Ebrill 2022, am 12:52.